جیاوازیی نێوان پێداچوونەوەکانی «کاجۆل» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «کاجۆل»\nوەک پێداچوونەوەی ٢٠:٣٥، ١٦ی تشرینی دووەمی ٢٠١٧\n١١ بایت زیاد کرا ، ٣ years ago\nوەک پێداچوونەوەی ١٧:٣٨، ٤ی کانوونی دووەمی ٢٠١٧ (دەستکاری)\nب (←ژیانی ئەکتەری)\nوەک پێداچوونەوەی ٢٠:٣٥، ١٦ی تشرینی دووەمی ٢٠١٧ (دەستکاری) (پووچەڵکردنەوە)\n| relatives =}}\n'''کاجۆل دیڤگان''' (پێششووکردن:کاجۆل موکەرجی) لەدایکبووی ٥ی ئابی ١٩٧٤ لە مومبای-مەھاراشترا لەھیندستانلە ھیندستان. لە مومبای-مەھاراشترا لەھیندستانلە ھیندستان. کاجۆل خانمەئەکتەریدیاریخانمەئەکتەری دیاری بۆلیوودە. کاجۆل لەماوەیلە ماوەی ژیانیدا ١١ جار بۆخەڵاتەکانیبۆ خەڵاتەکانی فیلم فەیر پاڵێوراوە و شەشجاریش بووەتە براوەی ئەوخەڵاتەئەو خەڵاتە. کەپێنجییانکە پێنجیان وەک باشترین خانمەئەکتەر بووە. لەساڵی ٢٠١١ حکوومەتی ھیندستان خەڵاتی (Padma Shri) بەکاجۆلبە کاجۆل دەداتبەخشی کە چوارەم بڵندترین خەڵاتی تاک (ھاونیشتمانیی) ە لە ھیندستان.\n== ژیانی ئەکتەری ==\nکاجۆل لەساڵی ١٩٩٢ بەشداری لەیەکەمینلە یەکەمین کاری نواندن دەکاتکرد بەناوی (Bekhudi) وەو ھەر لەیەکەمینلە یەکەمین فیلمیدا ڕۆڵی سەرەکی پێدرا. لەساڵی ١٩٩٣ لەدووەملە دووەم فیلمیدا کاجۆل بەیاوەریبە یاوەری لەگەڵ شلیپا شیتی لەگەڵ شاروخ خان لەفیلمی بازیگر (Baazigar) کەئەمکە ئەم فیلمە بەیەکەمینبە یەکەمین فیلمی سەرکەوتووی کاجۆل دادەنرێت. لەساڵی ١٩٩٥ بۆ جارێکی دی لەگەڵ شاروخ خان لەفیلمیلە فیلمی دیلوالێ دولھانیا لێ جایانگێ بەشدار دەبێتبوو، کەیەکێکەکە یەکێکە لە لەکاریگەرترینکاریگەرترین و بەھێزترین فیلمەکانی ژیانی ئەکتەری کاجۆل، ئەو فیلمە بۆماوەیبۆ ماوەی ٢٠ ساڵ لەسینەماکانلە بەبەردەوامیسینەماکان بە بەردەوامی نمایشکراوە!، دواتر لەساڵی ١٩٩٨ بەشداری دەکاتکرد لە لەچەندینچەندین فیلم لەوانە (Pyaar Kiya To Darna Kya) کەلەبەرامبەرکە لەبەرامبەر مێردەکەی ئێستائێستای ئاجای دیڤگان ڕۆڵی بینی لەلایەکی دیکەوە لەفیلمیلە فیلمی کوچ کوچ ھۆتا ھێی (Kuch Kuch Hota Hai) بەشداریکردبەشداریکرد، کەئەوەیانکە بۆجارێکیئەوەیان بۆ جارێکی دی لەگەڵ شاروخ خان بەشداربوویەوە کە پەیوەندی ئەو و شاروخ خان لەفیلمەکانلە فیلمەکان زۆتر پەرەیسەند و تاکوو ئێستاش بەھۆی ئەو فیلمانەی دەریانکردووە بەیەکێبەیەکێک لەباشترینلە باشترین دووانەی بۆلیوود دادەنرێتدادەنرێت، وەو تایبەتمەندییەکی ئەم فیلمە ئەوە بوو کە کاجۆل لەگەڵ ئامۆزاکەی ڕانی موکەرجی بوو.\nلەفیلمێکیلە دیفیلمێکی سەرکەوتووی دی بەشداریدەکاتبەشداری کرد ئەویش فیلمی (Kabhi Khushi Kabhie Gham…Gha) دەبێتبوو کەئەمیشکە ئەمیش لەبەرامبەر شاروخ خان و ئەمیتاب باچان و جایا باچان و ھریتیک ڕۆشان و کارینا کاپوور بوو. دوای ئەو فیلمە کاجۆل بۆ ماوەیەکی باش پشووی دا تاکوو ساڵی ٢٠٠٦ لەفیلمیلە فیلمی فەنا (Fanaa) بووبوو، کەلەبەرامبەرکە لەبەرامبەر عامر خان ڕۆڵیگێڕا و ئەو دوورکەوتنەی لەو چەند ساڵە نەبووە ھۆی شکستھێنانی ئەو فیلمەی بگرە ئەو فیلمەشی وەک ئەوانی پێشووتر سەرکەوتوو بوو.\nدوای فەننا دووبارە کاجۆل ماوەیەک پشووی دا تەنیا لەدەرکەوتنیلە دەرکەوتنی تایبەتی لەفیلمەکانلە فیلمەکان دەردەکەوت تاکوو لەساڵی ٢٠١٠ لەفیلمێکلە فیلمێک بەناوی ناوم خانە (My Name Is Khan) بێتاوانای موسڵمانانی لە ڕووداوە تیرۆریستییەکانی جیھانی سەلماند ئەمەش دووبارە لەگەڵ بەرامبەرەکەی شاروخ خان بوو!\nلەنوێترینلە نوێترین کاریشی لەساڵی ٢٠١٥ بۆجارێکی دی لەگەڵ شاروخ خان دەردەکەوێتەوەدەرکەوتەوە و ئەویش لەفیلمیلە فیلمی دیلوالێ بوو.\nوەرگیراو لە «https://ckb.wikipedia.org/wiki/تایبەت:MobileDiff/549347»


ئەمەریکا پێگەی هەرێمی کوردستان لە سەقامگیرکردنی ناوچەکە بە گرینگ دەزانێت – رۆژنامه‌ی خه‌بات\nئەمەریکا پێگەی هەرێمی کوردستان لە سەقامگیرکردنی ناوچەکە بە گرینگ دەزانێت\nله كانونی دووه‌م 27, 2019\nمه‌سروور بارزانی لەگەڵ ئه‌ندرۆ پیك جێگری یاریده‌ده‌ری وه‌زیری ده‌ره‌وه‌ی ئه‌مه‌ریكا کۆبوویەوە و لە دیدارەکەدا ئه‌ندرۆ پیك پێگەی هەرێمی کوردستانی لە سەقامگیرکردنی ناوچەکە بە گرینگ زانی.\nئه‌مڕۆ 27/1/2019، مه‌سروور بارزانی، راوێژكاری ئه‌نجوومه‌نی ئاسایشی هه‌رێمی كوردستان پێشوازی له ئه‌ندرۆ پیك، جێگری یاریده‌ده‌ری وه‌زیری ده‌ره‌وه‌ی ئه‌مه‌ریكا بۆ كاروباری ئێران و عێراق و شاندی یاوه‌ری كرد. له‌و دیدارەدا کە دۆگلاس سیلیمان بالیۆزی ئەمەریکا لە عێراق ئامادە بوو، پێشهات و په‌ره‌سه‌ندنه‌كانی ناوچەکە و پەرەپێدان و پتەوکردنی پەیوەندی دووقۆڵی نێوان ئەمریکا و هەرێمی کوردستان تاوتوێ كران.\nله‌و دیداره‌دا جەخت لە بایەخی ئاساییكردنه‌وه‌ی ره‌وشی ناوچه كوردستانییه‌كانی ده‌ره‌وه‌ی ئیداره‌ی هه‌رێمی كوردستان کرایەوە ، بە مەبەستی دەرفەت نەدان و رێگەگرتن لە سەرهەڵدانەوەی مەترسی تیرۆر و گرژی و ناسەقامگیری. لە پەیوەندی بەم بابەتەوە مەسروور بارزانی بە پێویستی زانی ھەنگاوەکانی چارەسەریی دۆخی ئەم ناوچانە بە شێوەیەکی ھاوبەش لە رێگەی دامودەزگا فەرمی و دەستوریەکانی عێراق و ھەرێمی کوردستان بێت.\nلەلای خۆیەوە ئه‌ندرۆ پیك، پێگەی هەرێمی کوردستانی لە سەقامگیری ناوچەکەدا بە گرینگ وەسفکرد و دووپاتی لە پەرەپێدانی پەیوەندییەکان و کاری هاوبەش لە نێوان هەردوولا کردەوە.\nلە بەشێکی دیکەی ئەو دیدارەدا، وێڕای تیشکخستنە سەر هەوڵەکانی پێکهێنانی کابینەی نوێی حکوومەتی هەرێمی کوردستان ، مەسروور بارزانی بەرەوپێشچوونی پەیوەندی نێوان بەغدا و هەولێری بە قۆناغێکی ئەرێنی وەسفکرد و ھیوای خواست کە ئەمەریکا و دۆستانی عێراق رۆلێکی کاراتر و فروانتر ببینن لە پێناو چارەسەریی گشت کێشە ھەڵواسراوەکان.\nبابه‌تی پێشوو نێچیرڤان بارزانی: ئه‌وله‌وییه‌ت لابردنى پاشه‌كه‌وتى مووچه‌یه\nبابه‌تی دواتر سه‌رۆك بارزانی به‌ڕه‌و شانشینی ئۆردۆن بەرێ کەوت\nسەرۆك مەسعود بارزانی، لە سێیەمین ساڵیادی داستانی پردێ دەڵێ: “ئەمڕۆ وەکوو دوێنێ نییە،…\nسه‌رۆكی ده‌سته‌ی حه‌شدی شه‌عبی: به‌هه‌ڵكردنی ئاڵای حه‌شدی شه‌عبی له‌سه‌ر باره‌گای پارتی هه‌ستمان به‌شه‌رمه‌زاری كرد\nفاڵح فه‌یاز، سه‌رۆكی ده‌سته‌ی حه‌شدی شه‌عبی ده‌ڵێت: به‌هه‌ڵكردنی ئاڵای حه‌شدی شه‌عبی له‌سه…\nلە هەولێر وەزارەتی تەندروستی و یۆنامی گرێبەستێک واژۆ دەکەن\nئەمڕۆ سێشەممە بەمەبەستی چارەسەری کارمەندانی سەر بە نەتەوە یەکگرتووەکان، دوای تووشبوانیان ب…\nرۆژنامه‌ی خه‌بات 20-10-2020 ژماره 6025


لە دژى دەستگیرکردنى ژمارەیه‌ک لە هاوپـیشەکانیان لە لایەن هێزێکى سەر بە نووسینگەى نورى مالیکى سەرۆک وەزیرانى عێراق، سەرجەم پارێزەرانى موسڵ مانگرتنیان لە کارەکانیان راگەیاند و ئەنجومەن و سەندیکاى پارێزەرانیش هاتنە پاڵ ئەو پارێزەرە مانگرتووانە و بڕیاریان دا کارەکانیان راگرن هه‌تا ئەو کاتەى گیراوان ئازاد دەکرێن و سنوورێک بۆ ئەو هێزانە دادەنرێت.\nهەندێک لەو پارێزەرانەى کە دوێنێ یه‌کشه‌ممه ئازادکران چیرۆکى دەستگیرکردنیان بۆ دەنگى ئەمه‌ریکا دەگێرنەوە و ئاماژە بەوە دەکەن دەستگیرکردنەکەیان لە شێوەى ڕفاندن بووه.\nیەکێک لەو پارێزەرە دەستگیرکراوانە دەڵێت ئەو هێزە بە جلى مەدەنى بوون و دەست و پـێى و چاویان بەستووه و زۆریان لێ‌داوه بە بێ ئەوەى خۆیان بناسێنن.\nنوێنەرى سەندیکاى پارێزەرانیش دەڵێت ئێمە و ئەنجومەنى پارێزەران لەم ئه‌مڕۆوه مانگرتنى تەواو لە کارکردن رادەگەیه‌نین و داوا لە ئەنجومەنى دادوەرى دەکەین بێنە دەنگ و هەڵوێست وەرگرن، هەروەها داواش لە نووسینگەى نورى مالیکى دەکەین روونکردنەوە بدات و هۆکارى دەستگیرکردنەکان ئاشکرا بکات.\nشایەنى باسە لە 27 ى مانگی دوازده لە ناو باڵه‌خانەى ئەنجومەنى دادوەرى لە موسڵ هێزێک بە جلى مەدەنیـیـه‌وه هەڵیان کوتایە سەر ژوورى پارێزەران و بەبێ ئەوەى خۆیان بناسێنن ژمارەیه‌ک پارێزەریان دەستگیرکرد، هەندێکیان ئازادکران و هەندێکیشیان تاوەکو ئێستا چارەنووسیان نادیارە.


كۆمسیۆن راگەیاندراوێك لەبارەی ئەنجامدانی هەڵبژاردنی پێشوەخت بڵاودەكاتەوە\nپێش 2 هەفتە ژمارەی بینراو 83\nكۆمسیۆنی باڵای سەربەخۆی هەڵبژاردنەكانی عێراق، ئامادەیی خۆی بۆ ئەنجامدانی هەڵبژاردنی پێشوەخت لەو وادەیە دەردەبڕێت كە مستەفا كازمی دیاریكردووە، لە راگەیاندراوێكیشدا مەرجەكانی بەرشێوەچوونی پرۆسەكە دەخاتەڕوو.\nبەگوێرەی ئەو راگەیاندراوەی كە ئەمڕۆ 1-8-2020ن بڵاویكردووەتەوە، كۆمسیۆنی هەڵبژاردن رایدەگەیەنێت، ئامادەین پرۆسەی هەڵبژاردنی پێشوەخت لە رۆژی 6-6-2021 ئەنجام بدەین كە وادەكەی لەلایەن سەرۆك وەزیرانەوە دیاریكراوە.\nكۆمسیۆنی هەڵبژاردنەكانی عێراق ئاماژەی بەوەشكردووە، بەڕێوەچوونی پرۆسەكە پەیوەستە بەچەند مەرجێكەوە، لەوانە:\n1- ئەنجومەنی نوێنەران بەزووترین كات یاسای هەڵبژاردنەكان پەسەند بكات و لە رۆژنامەی فەرمی بڵاوبكرێتەوە، بەوپێیەی یاساكە دەبێتە چوارچێوەی پرۆسەی هەڵبژاردن.\n2- ئەنجومەنی نوێنەران بە یاسا جێگرەوەی ماددەی 3 لە فەرمانی ژمارە 30 ی ساڵی 2005 دیاری بكات، بۆ تەواوكردنی نیسابی دادگای باڵای فیدراڵی، كە تاكە لایەنی راسپێردراوە لەڕووی یاساییەوە بۆ پەسەندكردنی ئەنجامی هەڵبژاردنەكان.\n3- حكومەت بودجەی تایبەت بە هەڵبژاردن ئامادە بكات و ئەو پێداویستییانەی هەڵبژاردن دابین بكات كە لەلایەن كۆمسیۆنەوە داواكراوە، بۆئەوەی بتوانرێت هەڵبژاردنەكە لەوادەی دیاریكراودا ئەنجام بدرێت.\n4- كۆمسیۆن داوا لە نەتەوە یەكگرتووەكان و رێكخراوە نێودەوڵەتییەكانی تر دەكات بۆ پێدانی یارمەتی تایبەت بە ئەنجامدانی هەڵبژاردن و چاودێریكردنی پرۆسەكە.


ئایا پ.ک.ک بەشێک لە پرۆژەی میتە بۆ پێکهێنانی ئیمراتووری عوسمانیە؟، ڕۆژان عەدڵ نیا – PMNews\nخەڵکانی ڕۆژهەڵاتی ناڤین، زۆربەی کاتەکان، دوای چەند ساڵ لە ڕووداوەکان ڕادەمێنن و خوێندنەوەیان بۆ دەکەن، یەکێک لەو ڕووداوانە کە خەریکە ئەمڕۆی کورد بەرەو کاولستان دەبات\nو بۆ چەند سەدەی تریش لە مافە زەوت کراوەکانی خۆی دوور دەکاتەوە، پەیامەی نەورۆزیی ساڵی 2013ـەی بەڕێز عەبدووڵا ئۆجەلان، سەرۆکی بەندکراوی پارتی کرێکارانی کوردستانە کە بە گرێدانەوەی بە ڕادەست کرانی عەفرین بە تورکیە، پرۆژەی نوێی کۆدار و پژاک و جووڵاندنی ئەو دواییانەی هێزی یەکێتیی نیشتمانی بۆ دەڤەری ڕاپەڕین و ئامادەبوونی چڕی گریلاکانی پەکەکە (نەک پژاک یان کۆدار) لە سەرجەم ناوچە کوێستانی و سەیرانگاکانی ڕۆژهەڵات، ناوەرۆک و مەبەستی ئەو پەیامەمان بۆ دەردەخات.\nتا ئێستا لەمەڕ هاوکاریی پارتی کرێکارانی کوردستان لەگەڵ ڕژیمە داگیرکەرەکانی کوردستان و بەتایبەتی ئێران زۆر نووسراوە و باس کراوە و کەسانی لایەنگری ئەو حیزبەش پاساوی خۆی بۆ دێننەوە، بەڵام ئەوەی کە پارتی کرێکارانی کوردستان ساز کراوی میت بێت یان ئەوەتا دواتر لەلایەن میت و تورکیەوە لە خزمەت ئامانجەکانی ئەردۆغانیزم خرابێ، زۆر بە کەمی ورووژاوە و بەتایبەتی کە بەستێنی سەرەکیی چالاکیی پەکەکە، کوردستانی باکووری بندەستی تورکیایە، کەمتر ئەو گریمانە و گومانە ساز دەکات، بەڵام چاو لێ کردنێک لە پەیامی نەورۆزی 2013ـەی ئۆجەلان لەلایەک و فرۆشترانی کۆماری کوردستانی سوور لە لایەکی تر و دژایەتی لەگەڵ هاتنە ئارای دەوڵەتی کوردی لە ڕۆژاوای کوردستان و بە کورد نەزانینی هەورامی و ئێزیدی و عەلەویەکان لەلایەکی تر، بەو قەناعەتەمان دەگەیێنێ کە پارتی کرێکارانی کوردستان لەگەڵ میتی تورکی پەیوەندیی چڕی هەیە و فرۆشترانی کوردستانی سوور بە چوار ملیۆن دۆلار و هەندێک هەوڵ بۆ پەرتەوازە بوونی بەشێک لە کوردی باکوور بەرەو شارە تورکەکانی تورکیە و بە کۆچبەر ناساندنی کوردەکانی ڕۆژاوا لە لایەن خودی ئۆجەلانەوە، بەو قەناعەتەمان دەگەیێنێ کە پەکەکە لە بنەڕەتەوە، پرۆژەیەکی تورکیە بەڵام ئەوەی لێرەدا بە ڕوونی باسی دەکەین ئەوەیە کە ئەو پرۆژەیە بۆ بنیات نانەوەی ئیمپراتووریەتی عوسمانی ساز کراوە و ئێستا بە نیازە ڕۆژهەڵاتیش بخاتە بەر چەتری خۆی و دواتر لە هێرشێکی تورکیەدا، هەر نەبێ بەشێک لە ڕۆژهەڵات بچتەوە سەر ئەو ئیمپراتووریەتە خەیاڵیە. کەواتە لێرەدا پەکەکە بە ئاشکرا و بە شێوەیەکی تاکتیکی و تەنانەت ستراتژیکی، گەمە بە ڕژیمی ئێرانیش دەکا، ئەوە لە کاتێکدایە کە ڕژیمی ئێران لای وایە بە تەواوی پەکەکەی لە ژێر ڕکێفی خۆی ناوە بەڵام لە درێژخایەندا و لە ئەگەری سەرکەوتنی پیلانەکانی پەکەکە، دەردەکەوێ کە پەکەکە، لە بنەڕەتدا لەگەڵ ڕژیمی ئێران کێشەی هەیە و دەیهەوێ بەشێک لە خاکی ئێرانی ئێستا بخاتەوە سەر تورکیە و لە ڕاستیدا پێش بە ئیمپراتووریەتی سەفەوی و پرۆژەکەی بگرێ.\nئەوەی کە ئامانجی سەرەکیی منی نووسەر لە نووسینی ئەو بابەتەیە و بە دروستی دەریدەخا کە پەکەکە و ئۆجەلان بە دوای ساز کردنی ئێمپراتووریەتی عوسمانین و لە بنەڕەتدا پرۆژەیەکی میت و تورکن ئێرەیە کە دەڵێ: “دوو گەلی کورد و تورک لە “چانک کالە”، پێکەوە شەڕی ئازادیان داهێنا و لە تەنیشت یەکتری شەهید بوون و لە ساڵی 1920دا پێکەوە “مەجلیسی کەبیر”ـیان ساز کرد.\nمەجلیسی نەتەوەیی کەبیری تورکیە یان مەجلیسی نەتەوەی گەورەی تورکیە: Türkiye Büyük Millet Meclisi) تەنیا ناوەندی یاسادانەریی تورکیەیە، ئەو مەجلیسە لە ساڵی 1920 و لە ناوەڕاستی شەڕی سەربەخۆیی تورکیە دامەزرا. ئەو مەجلیسە دەورێکی سەرەکی لە هەوڵەکانی کەماڵ ئاتاتۆرک و هاوکارەکانی بۆ ساز کردنی حکومەتێک لە پاشماوەکانی ئیمپراتووریەتی عوسمانی لە دوای شەڕی یەکەمی جیهانی هەبوو.\nوەک لە سەرەوە ئاماژەی پێکراوە، ئۆجەلان لە پەیامەکەی نەورۆزی 2103ـەی خۆی باس لە شەڕی “چانک کالە” دەکا و دەڵێ: “دوو گەلی کورد و تورک لە “چانک کالە”، پێکەوە شەڕی ئازادیان داهێنا و لە تەنیشت یەکتری شەهید بوون و لە ساڵی 1920دا پێکەوە “مەجلیسی کەبیر”ـیان ساز کرد.\nشەڕی چاناک کالە یان چالان قەڵا، 25ی ئاوریلی ساڵی 1915 ڕووی دا و بۆ تورکەکان وەک سەرەتای دووبارە ژیانەوەیەک ئەژماری بۆ دەکرێ کە بە شەڕی “گالی پوولی”ـیش بەناوبانگە. ئەو شەڕە لە نێوان هێزەکانی ئیمپراتووریی عوسمانی و موتەفقین و بریتانیا، ئانزاکەکان و فەڕانسە لە باریکەی داردانێل هاتە ئاراوە و زیاتر لە سەد هەزار کەسی تێدا کوژرا. تورکەکان هەموو ساڵێک لە مانگی مارس دا، سەردانی ئەو قەڵایە دەکەن و لە ڕاستیدا ئەو سەردانەیان وەک پەیمان نوێ کردنەوە لەگەڵ سەربازە تورکەکانە کە لەو شەڕەدا کوژراون. کەچی ئۆجەلان داوا لە کورد دەکاتەوە، جارێکی تر لە دژی ئێمپریالیزم، شان بە شانی برا تورکەکانیان، ئەو پەیمانە نوێ بکەنەوە و بەرگری لە مانەوە و بوونی تورکیە و لە ڕاستیدا سەرهەڵدانەوەی ئیمپراتووریەتی عوسمانی بکەن.\nنووسەر خۆی لە نووسینەکەی بەرپرسە


شه‌هید لوقمان بێریاتی – Knwe.org\nسەرەکی » ئاراستە » شه‌هید لوقمان بێریاتی\nشه‌هید لوقمان عه‌بدولڕه‌حمان ئه‌حمه‌د ئیسماعیل له خانه‌واده‌یه‌كی كوردپه‌روه‌رو دڵسۆزی نه‌ته‌وه‌كه‌مان هاتۆته دنیاوه.\nئه‌و بنه‌ماڵه‌یه زۆر ده‌مێكه تێكه‌ڵ به‌كاری سیاسی و كوردایه‌تی بووون، هه‌روه‌ك ئه‌وه وایه بۆ پێشمه‌رگایه‌تیی و خه‌بات خوڵقابن.\nشه‌هید لوقمان پێشمه‌رگه‌یه‌كی ئازاو به‌هیمه‌ت بوووه له ژیانی پێشمه‌رگایه‌تیدا، ئه‌و ماوه‌یه‌ی له‌خه‌بات و تێكۆشاندابووو به‌شداریی ده‌یان نه‌به‌ردی و چالاكی گه‌وره‌ی كردووه، له رووی كۆمه‌ڵایه‌تیش پێشمه‌رگه‌یه‌كی خۆشه‌ویست و خۆنه‌ویست بوووه، به‌ڵام به‌داخه‌وه مه‌رگ مه‌ودای نه‌دا و له ساڵی 1985 شه‌هیدبووو له كه‌ندی (سیاو).\nشه‌هید لوقمان عه‌بدولڕه‌حمان ئه‌حمه‌د ئیسماعیل ناسراوبه لوقمان بێریاتی، له‌دایكبوووی 1/1/ 1966ی شاری هه‌ولێر، ده‌رچووی قۆناغی سه‌ره‌تاییه.\nساڵی 1982 په‌یوه‌ندیكردووه به‌رێكخستنه‌كانی یه‌كێتیی نیستمانیی كوردستانه‌وه و ساڵی 1983 په‌یوه‌ندیكردووه به هێزی پێشمه‌رگه‌وه و له تیپی 86ی ده‌شتی هه‌ولێر- كه‌رتی 3، پاشان گواستراوه‌ته‌وه بۆ تیپی 85ی به‌ڕانه‌تی.\nشه‌هید له ژیانی پێشمه‌رگایه‌تییدا به‌شداریی ده‌یان شه‌ڕو نه‌به‌ردی كردووه و رۆڵی كاریگه‌ری هه‌بوووه و جارێكیش برینداركراوه.\nبه‌داخه‌وه، دواجار له نه‌به‌ردییه‌كدا له رۆژی 28/6/ 1985 له گوندی (كه‌ندی سیاو) شه‌هید كرا.


شەهید سمایلی وەرتێ کێ بوو؟\n21/05/2020 ژمارەی بینراو 722\nشەهید سمایلی وەرتێ\nشه‌هیدى فه‌رمانده (ئیسماعیل حاجى حاجى) ناسراو به (سمایل وه‌رتى) . له‌ساڵى (1956) له‌مه‌ڵبه‌ندى شۆرش و كوردایه‌تى له گوندى ((وه‌رتێ)) دامێنى چیاى به‌ژن زراڤ وسه‌ربه‌رزه‌كه‌ى –كارۆخ- كه‌هه‌میشه په‌ناگه‌ى پێشمه‌رگه‌ى كوردستان بووه.چاوى بۆ ژیان هه‌ڵهێناوه ، هه‌رله‌سه‌ره‌تاوه نیشانه‌كانى ئازایه‌تى و جه‌ربه‌زه‌یى له‌ته‌واوى ئاكاره‌كانیدا ڕه‌نگی داوه‌ته‌وه‌و هه‌ستێكى نشتمانى له هزروبیریدا په‌نگى خواردۆته‌وه و بۆى نه‌كراوه به‌رانبه‌ر زوڵم و سته‌مى نه‌ته‌وایه‌تى ده‌سته‌و ئه‌ژنۆ بوه‌ستێت به‌لایه‌وه نه‌نگ بوه سوپاى داگیركه‌ر له‌كوردستان دا ده‌وارى ئاسوده‌یى هه‌ڵبدات ، هربۆیه دواى ته‌قینه‌وه‌ى ڕقى پیرۆزى بۆیه‌كه‌مین جار چۆته‌ناو هێزى پێشمه‌رگه‌ى كوردستان له‌ساڵى ( 1974) دا ئه‌وسا كوره‌ى ده‌رونى خۆى له‌به‌تالیۆنى تایبه‌ت و له په‌لى (ئه‌سناد) جۆش داوه‌و ڕۆڵى قاره‌مانانه‌ى گێڕاوه تاساڵى (1975) هه‌ره‌سی شۆڕشی ئه‌یلول.\nله‌دوای هه‌ره‌سی شۆڕشی ئه‌یلول.. له‌زه‌مه‌نى مه‌رگ و پاشه‌كشێ دا.. له‌وساتانه‌ى كوردایه‌تى قاچاخ و پێشمه‌رگایه‌تى تریاك بوو..! له‌ساتانه‌ى ئه‌سپى ئه‌یلول\nكه‌وتبووه خه‌ره‌ندى مه‌رگى ئه‌به‌دى و هه‌موو شتێك بۆنى ترس و بۆنى ته‌نیایى و بۆنى دۆڕانى لێ ده‌هات.. به‌ڵێ ؛ له‌زه‌مه‌نى تاریكستانى داڕوخان، ئه‌مجاره‌یان شۆڕشى نوێ.. عه‌قڵى نوێ و بازووى نوێ و كه‌ژاوه‌ى خۆرى پێشه‌نگ بوو.\nبیرى نوێ په‌ساپۆرتى ده‌رباز بوون بوو له‌شه‌وه زه‌نگى هه‌ره‌س و كه‌وشه‌نى بیمى ده‌به‌زاند ، گوڕوگوژمى ده‌دا به‌و شێره كوڕانه‌ى تینوى هه‌ستانه سه‌رپێ و پێ نانه ڕكێفى ئه‌سپى ته‌رواده‌ى سه‌فه‌ر خوازى ئاكام ڕوونى دواى هه‌ره‌س بوون ...\nله‌ساڵى(1976) ، شه‌هیدى فه‌رمانده په‌یوه‌ندى به‌ڕیزه‌كانى ((یه‌كــێتیى نیشتمانیى كوردستان))ه‌وه كردوو بوو به‌پێشمه‌رگه‌ى یه‌كه‌م ده‌سته‌ى سه‌ره‌تایى و دڕى به‌شه‌وه زه‌نگى ترس داودیوارى _مستحیل_ى ڕوخاند ...\nده‌ورێكى به‌رچاوو دیارى بینى له‌پێكهێنانى مه‌فره‌زه سه‌ره‌تایه‌كانى شۆرش و هه‌میشه جێگاى متمانه و باوه‌ڕى خه‌ڵكى (وه‌رتێ) وده‌وروبه‌ره‌كه‌ى بووه ، له‌گه‌لأ ته‌شكیلاتى هێزى پێشمه‌رگه و دروست كردنى هه‌رێمه‌كان كراوه به‌فه‌رمانده‌ى مه‌فره‌زه له‌ساڵى(1978) و له‌به‌رلێهاتوویى و هۆشیارى خۆى پێ به‌پێ پله‌ى فه‌رمانده‌یى به‌رز بۆته‌وه‌و ساڵى (1984) كراوه به‌فه‌رمانده‌ى كه‌رت و له‌هه‌مان ساڵدا بریندار بووه ، له‌به‌ر ئازایه‌تى و جه‌ربه‌زه‌یى كراوه به‌فه‌رمانده‌ى تیپى (73ى هه‌ڵه‌موند) له‌ساڵى (1985) ...\nهه‌میشه گوێڕایه‌ڵى سه‌ركردایه‌تى بووه هه‌ربۆیه‌ش فه‌رمانده‌یى هه‌رشوێنێكى پێ سپێردرابێت دڵسۆزى نواندووه‌و ڕه‌تى نه‌كردۆته‌وه ، ئه‌مجاره‌یان بۆ تیپى (19ى كوڕه‌ك) جێگۆڕى پێكراوه و دواتر مه‌ڵبه‌ند و ده‌وروبه‌ره‌كه‌ى واى خواستووه كه‌بگه‌ڕێته‌وه سنوورى مه‌ڵبه‌ندو فه‌رمانده‌یى تیپى تایبه‌ت به(مه‌ڵبه‌ندى سێ) له‌ئه‌ستۆبگرێت و دواى ماوه‌یه‌ك مانه‌وه له‌مه‌ڵبه‌ند به‌ڕێ ده‌كرێت بۆ ئه‌وه‌ى فه‌رمانده‌یى تیپی (74ى باڵه‌ك)بكات . به‌شێوه‌یه‌كى زۆر چالاكانه به‌شدارى له‌شه‌ڕى (سێ كانیان)دا كردووه .\nشه‌هید ئه‌ندامێكى كاراى ((كۆمه‌ڵه‌ى ڕنجده‌رانى كوردستان))بووه به‌شدارى هه‌ردوو كۆنفڕنسى 2و3 ى كردووه‌و به‌شدارى وسه‌ركردایه‌تى چه‌ندین نه‌به‌ردو شه‌ڕى ده‌سته‌و یه‌خه‌ى كردووه، له‌شه‌ڕى سێ مانگه‌ى(قه‌یوان ماوه‌ت و چیاى كۆڕه‌نگ) ده‌ورى سه‌ره‌كى بینیوه و له‌لایه‌ن "مام جه‌لال"ه‌وه پیرۆزبایى خۆڕاگرى و جه‌ربه‌زه‌یى لێكراوه ..به‌شدارى داستانى ڕزگارى و سه‌رپه‌رشتى قۆڵى(باڵغ) و (وڵاغلو)ى كردووه‌و له‌ته‌واوى شه‌ڕو نه‌به‌رده‌كانى مه‌ڵبه‌ندى سێ دا چالاكانه به‌شدارى كردووه ...\nساڵى(1988) له‌ئه‌نجامى ئه‌نفاله به‌دناوه‌كاندا له‌وساتانه‌ى كه كورد كه‌وتبووه به‌ر بارانى كیمیا و گیاندار وبێ گیان پێكه‌وه هه‌ڵده‌وه‌رین ، له‌و كاتانه‌ى هه‌مووشته‌كان بۆنى مه‌رگیان لێ ده‌هات و گونده رۆح سووكه‌كان ده‌خرانه پشتى ئیڤا سه‌ربازیه ڕه‌زاقورسه‌كانه‌وه و به‌ره‌وسه‌رابى لمى بیابانه‌كان به‌ڕێ ده‌كران .. ئا له‌وكاتانه شه‌هید "سمایل وه‌رتى" ده‌ورى فه‌رمانده‌یى ده‌بینى له‌شه‌ڕه هه‌ره‌سه‌خته‌كانى ( گه‌رومه‌نجه‌ڵ و هه‌ڵه‌موند و قۆپى مه‌ڕه‌كێوى )و له‌كشانه‌وه‌ى هێزى پێشمه‌رگه‌ش بۆ ئه‌وبه‌رى قه‌ندیل به‌شدارى داستانى(قه‌ندیل و كونه كۆترى)كرد تادوا ته‌قه‌ى تفه‌نگ نه‌یتوانى ڕوو له كوردستان وه‌رچه‌رخێنێ ،، به‌ڵــێ دوا فه‌رمانده بوو بره‌و ئێران كه‌وته‌ڕێ...\nدیسانه‌وه له‌ژێر ڕۆشنایی بڕیارى سه‌ركردایه‌تى و زه‌روره‌تى ئه‌وساى شۆڕش به‌شێوه‌ى "اختفاْ "گه‌ڕاوه‌ته‌وه كوردستانى ژێر چه‌پۆكى داگیر كه‌ران ، نمونه‌ى ده‌ورى اختفاكان بووه و چالاكى جوامێرانه‌ى نواندووه به‌تایبه‌ت له (زینى ئه‌ستێرۆكان) ...\nله ڕاپه‌ڕینه مه‌زن و شكۆداره‌كه‌ى به‌هارى (1991)و لــــــه (5/3/1991)ڕۆڵى پێشڕه‌وانه و جوامێرانه‌ى بینى له ده‌رپه‌ڕاندنى به‌عس له‌شارى ڕانیه و ،، به بڕیارى "كۆسره ره‌سوڵ عه‌لی" و شه‌هید "حه‌سه‌ن كویستانى"دانرا بۆ میحوه‌رى شه‌قڵاوه و له‌ئازاد كردنى شارىقه‌ڵاومناره‌ى هه‌ولێر و كه‌ركوكى قودسى پیرۆزى كوردستانیشدا هه‌میشه هه‌رله‌ڕیزى پێشه‌وه‌ى هه‌ڵمه‌ت و ڕاپه‌ڕینه‌كاندا بوو ...\nدواى ڕاپه‌ڕین كرا به فه‌رمانده‌ى به‌تالیۆنى 34ى هه‌ڵه‌موند ، دواتر كرا به‌فه‌رمانده‌ى هێزى 37ى كارۆخ تا ساڵى (1993) كه‌وا كرا به‌فه‌رمانده‌ى هێزه‌كانى سنوور...له ڕاماڵینى گێره شێوێن و شه‌مشه‌مه كوێره‌كانى جه‌هل و نه‌زانین ، له‌وه‌ده‌رنانی عه‌قڵى چه‌قبه‌ستووى جاهیلیه‌ت ده‌ورێكى به‌رچاوى بینى ...\nبه‌ڵام زۆر به‌داخه‌وه ئه‌م هه‌ڵۆ به‌رزه فڕه ، ئه‌م چیا كه‌ڵه‌گه‌ت و دارگوێزی عه‌شقه له ڕۆژى ( 2/5/1994) له‌هه‌وڵێكى ئاشتى خوازانه بۆ ڕێگرتن له هه‌ڵایسانى شه‌ڕی ناعادیلانه‌ى براكوژى ، له‌لایه‌ن چه‌ند ده‌ستێكى چه‌په‌ڵى دوژمن به دیموكراسی وئازادى،دوژمن به ئارامى و ئه‌من وئاسایش،درایه به‌ر ڕێژنه‌ى گولله‌ى ڕق وكینه و بریندار كرا ،به‌ڵام له‌به‌ر سه‌ختى برینه‌كه‌ى به‌ره‌به‌یانى (22/5/1994) له نه‌خۆشخانه‌ى كۆمارى ژورى (عنایه مركزه) له‌شارى هه‌ولێر بۆ دواجار ماڵئاوایی له گه‌ل و نیشتمانه‌كه‌ى كرد و چاوه گه‌شه‌كانى لێكنا ...\nشه‌هید به‌شدارى له‌م شه‌ڕانه‌ى خواره‌وه‌دا كردووه ::::\n• ساڵى 1974 له شه‌ڕى گرده سماق به‌رامبه‌ر به ڕواندز .\n• ساڵى 1977 له‌شه‌ڕى كۆڕێ و كانى شیلان و جدیده ، به‌هاوكارى له‌گه‌ڵ سلێمان بیرێژى .\n• ساڵى 1978 له شه‌ڕى ئاوه سپى له وه‌رتێ .\n• ساڵى 1980 سوڵته‌ى وه‌رتێ و حافیز و ماویلیان .\n• ساڵى 1982 چالاكانه به‌شدارى له‌شه‌ڕه‌كانى كوردستانى ڕۆژ هه‌ڵات كرد دژ به ڕژێمی ئێران .\n• ساڵى 1983 به‌شدارى گرتنى بێتواته‌ى كرد .\n• ساڵى 1985 له شه‌ڕى ماكۆك .\n• ساڵى 1986 به‌شدارى كرد له‌شه‌ڕى به‌رگرى كردن له‌دۆڵى خۆشناوه‌تى و ناوچه‌ى وه‌رتێ .\n• ساڵى 1987 له شه‌ڕى سێ مانگه‌ى قه‌یوان_ماوه‌ت ده‌ورى كاریگه‌رى بینى ، هه‌روه‌ها له‌شه‌ڕى كوڕه‌ك و چالاكیه‌كانى هه‌ریر و سیساوه‌و ..... ده‌ورى فه‌رمانده‌یی بینى .\nهه‌رهه‌مان ساڵ واته ساڵى 1987 له زینه‌تیر ، ئالانه ، مێرگه سه‌ر و شاخى سۆر ڕوو به ڕووى دوژمنى سه‌رسه‌خت بۆ ته‌وه ، فه‌رمانده‌یی داستانى (سێ كانیان و كونه‌كۆتر )ى كردووه .\n• ساڵى 1988 به‌شدارى كرد له داستانى ( ڕزگارى ) كه‌تیایدا 112 ڕه‌بایه‌ى دژمن گیراو ، هه‌هه‌مان ساڵ ده‌ورى سه‌ره‌كى و فه‌رمانده‌یی بینى له‌شه‌ڕى دۆڵى ئالانه .\n• كۆتایی ساڵى 1988 ڕۆڵى سه‌ره‌كى بینی له شه‌ڕ و نه‌به‌رده‌كانی : گه‌رومه‌نجه‌ڵ و هه‌ڵه‌موند و گه‌ره‌وان و پێ بۆ و داستانى قه‌ندیل و كونه‌كۆتر .\n• ساڵى 1989 به‌شدارى شه‌ڕى "سادر"ى كردووه .\nئه‌مه جگه له‌وه‌ى كه ده‌یان جار بۆسه‌ى بۆ دوژمن داناوه‌ته‌وه و دۆزه‌خى مه‌رگى بۆ داخستوون.\n• وه‌به‌شدار سه‌ره‌كی و كاریگه‌رى هه‌بوه له‌ڕاپه‌ڕینه مه‌زنه‌كه‌ى ئازارى 91 وه دواى ڕاپه‌ڕین به‌شدارى له پاراستنی ده‌ست كه‌وته‌كانى ڕاپه‌ڕین كردووه ...\nشه‌هید له‌ژیانى پێشمه‌رگایه‌تیدا چه‌ندین جار بریندار بووه له‌وانه ::\n• ساڵى 1978 له "ئاوه‌سپى" بریندار بووه .\n• ساڵى 1980 له گوندى "وه‌رتێ" بریندار بووه .\n• ساڵى 1982 له شه‌ڕى "ماكۆك" بریندار بووه .\n• ساڵى 1984 له "وه‌رتێ " زۆر به‌سىختى بریندار بووه .\n• ساڵى 1985 له دۆڵى "پڵینگان" بریندار بووه.\n• دواجار له ( 2/5/1994 ) له هه‌وڵێكى ئاشتیخوازانه‌دا بۆ ڕێگرتن له‌شه‌ڕى ناوخۆ به‌سه‌ختى بریندار كراو له به‌ره‌به‌یانى ( 22/5/1994 ) ماڵئاوایی ئه‌به‌دى كرد .\nشه‌هیدى فه‌رمانده ""سمایل وه‌رتى"" دوازده هه‌مین شه‌هیدى بنه‌ماڵه‌كه‌یه‌تى ، دوای خۆى شه‌ش كۆرپه‌ى چاوگه‌شى بۆ كوردستان جێ هێشتووه ..


کەنەکە پەیامێکی پیرۆزبایی بڵاوکردەوە – کوردی – RojNews.News\n30/07/2020 - 9:48:11 am\nکۆنسەی بەڕێوەبەریی کۆنگرەی نەتەوەیی کوردستان-کەنەکە، بەبۆنەی جەژنی قوربانەوە، پەیامێکی پیرۆزبایی بڵاوکردەوە.\nلە پەیامەکەدا، کەنەکە دەڵێت:”سبەینێ جەژنە، جەژنی قوربانە. بەداخەوە ئێمە ئەمسالیش لە دۆخێکی ئاڵۆزدا جەژن دەکەین. لە تەواوی کوردستان هێرشی لەناوبردن بەرامبەر گەلی ئێمە بەردەوامە. خەڵکی کوردستان دەکوژرێن و سروشتی ولاتەکەشمان وێران دەکرێت، هەڕەشە و داگیرکاریی هەتا دێ لەسەر باشوور و رۆژاوای کوردستان زێدەتر دەبێت، لە رۆژهەڵاتی کوردستانیش گوشاری دەولەت لەسەر خەڵک رۆژ بەرۆژ لە زیدبووندایە، کێشەکانیش بەردەوام قووڵتر دەبنەوە”.\nلە پەیامەکەدا ئاماژە بۆ بەرخۆدانی جەنگاوەرانی ئازادیی کراوە لە بەرامبەر هێرش و پەلامارەکانی دەوڵەتی تورکی داگیرکەر بۆسەر هەفتانین و\nبۆ کێشە سیاسیی و ئابووریی و کۆمەڵایەتییەکانی باشورفی کوردستانکراوە، هەروەها هێرش و داگیرکاریی دەوڵەتی تورک و تیایدا هاتووە”ئێمە سڵاو بۆ هەموو بەرخۆدەرانی کوردستان دەنێرین و بە سەرکەوتنەکانیان سەربڵندین، هەمانکات لە کەسێتی شەهیدانی هەفتانیندا هەموو شەهیدانی ئازادی بەڕێزەوە بەبیردێنینەوە. لە حزوری رۆحی ئەواندا، وابەستەیی خۆمان بە رێگای تێکوشانی ئەوانەوە دووبارە دەکەینەوە”.\nکەنەکە، هیوا دەزەخوازێت”لە کاتێکی نزیکدا ئیدی گەلی کوردستان بتوانێ بە ئارامی و ئاشتی و ئازادی جەژن و شادییەکانی پیرۆز بکات. بەو بۆنەوە ئێمە پیرۆزبایی جەژنی قوربان سەرەتا لە زیندانیان و جەنگاوەرانی ئازادی و گەلی کوردستان و تەواوی جیهانی ئیسلامیی دەکەین”.\nخانقین، چەتەکان هێرشیان کرد و سەربازێک کوژرا


خواردنی ئەم سەوزەو میوانە ئاساییە\nHanah Hawramy 15/06/2016 - 08:19 بڵاوکراوەتەوە لە هەواڵ/تەندروستی\nبەپێی هەواڵێكی گۆڤاری فۆكس نیوزی ئەمریكی، سەوزەو میوە بەستووەكان هەمان سوودی تەندروستییان هەیە، كە لەمیوەو سەوزەی تازەدا هەیە، بەپێچەوانەی بیرۆكە كۆنەكان، كە دەیانوت هەموو خواردنێكی بەستوو تووشی زیاندەبێت و مادە باشەكان لەدەست دەدات.\nبەپێی هەواڵێكی گۆڤارەكە، فەرمانگەی (كارگێڕیی خواردن و دەرمانی ئەمریكی) ڕایگەیاندووە، ئەو سەوزەو میوانەی سارد دەكرێنەوە تا دەبەستن، بەڵام بەمەرجێك بەتەواوەتی گەییبن، هیچ سیفەتێكی باش لەدەست نادەن و وەك خۆیان دەمێننەوە، لەهەمان كاتیشدا ئەوەیان ڕاگەیاندووە، میوەو سەوزەكان لەگەڵ ئەوەی سیفەتە باشەكانیان لەدەست نادەن، لەهەمان كاتیشدا زوو خراپ نابن، یەكێك لەسیفەتە باشەكانی دیكەش ئەوەیە، كە بەخێرایی ئامادە دەكرێت، لەبەر ئەوەی پێشتر شۆراوەتەوە‌و چنراویشە.\nوەك لەهەواڵەكەدا هاتووە، لەهەمان كاتدا گۆڤارەكە داوای لەبەكارهێنەران كردووە، ئاگاداری ئەوە بن، ئەو میوە‌و سەوزانە نەكڕن، كە شەربەت و شەكریان بۆ زیادكردووە، هەروەها دووریش بكەونەوە لەو سەوزانەی كە زەڵاتەیان لەگەڵدایە، داواشی كردووە، زۆر ئاگاداری ئەوەبن كە سەوزە‌و میوە بەستووەكان با هیچیان لەگەڵدا نەبێت.


له ئاکامی ته‌قینه‌وه‌یه‌کی خۆکوژی له ئۆفیسـی WFP له پاکسـتان 5 که‌س ده‌کوژرێن\nپـۆلیسی پاکسـتان ده‌ڵێت که‌سێـکی خۆکوژ خۆی له ناو ئۆفیسـی ڕێـکخراوی خۆراکی جیهانی WFP له ئیسلام ئابادی پایته‌خت ته‌قاندۆته‌وه و به لایه‌نی که‌م 5 که‌سی کوشـتووه.\nوه‌زیری ناوخۆی پاکسـتان ڕه‌حمان مه‌لیک ده‌ڵێت پـێده‌چێت خۆکوژه‌که جلوبه‌رگی پاسه‌وانانی ئاسایشی پـۆشیبێت و هه‌روه‌ها نزیکه‌ی 8 کیلۆگرام ته‌قمه‌نی له‌خۆی به‌سـتبێت.\nڕه‌حمان مه‌لیک گوتیشی مه‌به‌ست له‌و هێرشه به‌رپه‌رچدانه‌وه‌ی حکومه‌تی پاکسـتانه له شه‌ڕیدا له دژی میلیتانه‌کان، به‌ڵام گوتیشی سه‌ره‌ڕای ئه‌وه شه‌ڕه‌که له سوات و وه‌زیرسـتان هه‌ر به‌رده‌وام‌ده‌بێت.\nکاربه‌ده‌سـتانی WFP ده‌ڵێن 3 پاکسـتانی و عێراقیـیه‌ک له نێو کوژراوه‌کاندان. ده‌شڵێن ژماره‌یه‌کی ده‌که‌ش برینداربوون و هه‌ندێـکیان برینه‌کانیان سه‌خته.\nچه‌ند کاتژمێـرێـک پاش هێرشه‌که نه‌ته‌وه یه‌کگرتووه‌کان ڕایگه‌یاند که‌وا به شـێوه‌یه‌کی کاتی هه‌موو ئۆفیسه‌کانی خۆی له ئیسلام ئاباد داده‌خات.\nهه‌رچه‌نده تا ئاماده‌کردنی ئه‌م هه‌واڵه که‌س به‌رپـرسـیارێتی خۆی له‌و هێرشه ڕانه‌گه‌یاندووه، به‌ڵام ڕۆژێـک پاش ئه‌وه دێت که سه‌رکردایه‌تی نوێی تاڵیبانی پاکسـتان به‌ڵێنی دا تۆڵه‌ی کوژرانی ڕێبه‌ره‌که‌یان به‌یتوڵڵا مه‌حسـود بکه‌نه‌وه، ئه‌وه‌ی له هێرشێـکی موشه‌کیدا کوژرا.\nجێی ئاماژه پـێـکردنه ڕێـکخراوی خۆراکی جیهانی خۆراک بۆ نزیکه‌ی 2 ملیۆن پاکسـتانی دابین ده‌کات که له ناوچه‌ی دۆڵی سـوات له تاو شه‌ڕه‌کاندا ئاواره‌بوون.\nسه‌باره‌ت به‌م هێرشه شـان مارۆنی په‌یامنێری ده‌نگی ئه‌مه‌ریکا له ئیسلام ئاباد ڕاپۆرتی ناردووه و هاوکارمان خه‌ڵه‌فی زێباری به کوردی ئاماده‌ی کردووه، ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیانه‌ی ده‌سته چه‌پ.


بەواسیر چیە و چاوا چێدبت؟ – خەدەنگ\nكانونی یه‌كه‌م 23, 2019\nبەواسیر چیە و چاوا چێدبت؟\nدکتۆر حمید صدیق احمد/ بورد ب نشتەرگەریێن گشتى\nدگەل دکتۆر حمید صدیق احمد/ بورد ب نشتەرگەریێن گشتى\nدیدار- ادریس ئاسیهى\nدکتۆرى باس ل بواسیرێ کر و گۆت: بلندبوون و وەرمینا دەمارێن خوینێ ل جهێ روونشتنێ و بەشێ خوارێ ژ راستە رویڤیکا دەرکەتنێ( المستقیم)ێ یە؛ وبەواسیر دهێت هژمارتن ژ نەخوەشیێن بەربەلاڤ دناڤ هەردوو رەگەزان دا.گۆتژى:خوینبەربوونەکا بێ ئێشان ل دەمێ روینشتنێ بۆ دەستاڤێ وخوەریان ل جهێ روینشتنێ و وەرمینا دەردوورێن جهێ دەرکەتنا دەستاڤێ و ئێشان و هەستکرن ب نە ئارامیێ و کۆمگرێک نێزیکى کونا دەرکەتنێ و دبت هەستیار و ب ئێش بت، ئەڤە هەمى دبن نیشانێن ڤێ نەخوەشیێ.\nسەبارەت ب گرنگترین هۆکارێن بەواسیرێ دکتۆری گۆت: گەلەک هۆکار هەنە کۆ ببن پالدەر بۆ سەرهلدانا بەواسیرێ وەکۆ:\n– قەبزبوونا بەردەوام.\n– هەلگرتن و راکرنا بارێن گران.\n– سیستەمەکى خوراکى یێ نە ساخلەم.\n– روونشتنەکا درێژ سەر دەستاڤێ یان بەرامبەر کمبیوتەرى یان لێخوڕینا ئوتومبیلێ.\n– قەلەوى و کێم لڤین.\n– نەخوەشیێن سینگى یێن دوومدرێژ وەکوو کوخکا دژوار.\n– بلندبوون فشارا خوینێ ژ ئەنجامێ راوەستیانەکا درێژ.\n– زکچوونا دوومدرێژ.\n– گەلەک روونشتن و خوە گڤاشتن ل دەمێ دەستاڤێ.\nو پاشى دکتۆرى باس ل جووڕێن بەواسیرێ کر و گۆت: بەواسیرل سەر دوو جووڕان دهێت دابەشکرن،\n1- بەواسیریا ژناڤدا/ ئەڤ جووڕ پتر بەربەلاڤە و ژ ناڤدەى راستەرویڤیکێ سەر هلددت و هەردەمى خوین تێبەربوویە و نەخوەش هەست ب بلندبوون و داکەتنا وێ دکت، ئەڤ جووڕ ل دویف بلندبوونا وێ لسەر پلان دهێت دابەشکرن:\n• خوین بەربوویە و دیار نابت.\n• شۆڕ دبت و بخوە ڤەدگەڕت و دبت خوین بەربوون دگەل دا بت.\n• ل پلا سیێ، بەواسیر شۆڕ دبت و بخوە ڤەناگەڕت بەلکۆ ب دەستى دهێت ڤەگەڕاندن، و دبت خوین تێبەربت.\n• بەواسیرەکا شۆڕبووى و باشڤە ڤەناگەڕت، نە بخوە و نە ب دەستى.\n2- بەواسیریا ژ دەرڤە/ ئەڤ جووڕە بەواسیر دهێت دیتن و هەست پێکرن و ژ دەرڤەى راستە رویڤیکێ و پتریا جاران خوین تێبەر نابت بەلکۆ خوین تێدا د مەیت و بلند دبت.\nژ ڤان هەمى جووڕ و نیشانان، دکتۆرى باس ل چەوانیا خوە پاراستنێ ژ ڤێ نەخوەشیێ کر و گۆت:\nباشترین رێک بۆ خوەپاراستنێ ژ ڤێ نەخوەشیێ پابەندى ڤان ئامووژگاریان ببن:\n– زێدەکرنا خوارنێن ب لیفى.\n– گەلەک ڤەخوارنا شلەمەنى و رووناتیا.\n– خوە دویرى گەلەک بزاڤ و خوە گڤاشنێ بێخە ل دەمێ روینشتنێ بۆ دەستاڤێ.\n– بتنێ وى دەمى هەڕە دەستاڤێ دەمێ پێویستیا تە پێهەبت.\n– وەرزشەکا سڤک و پرۆگرامکرى.\n– خوە دویر خستن ژ گەلەک روونشتنێ.\nوەکۆ چارەسەرى، دکتۆرى باس ل دوو رێکان کر:\n1- چارەسەرى ب دەرمانان/ ب کار ئینانا چەند جووڕە دەرمانان ل ژێر چاڤدیریا نۆژدارێ تایبەتمەند، بۆ ئارامکرن و پاشفەبرنا بەواسیرێ.\n2- چارەسەریا نشتەرگەرى/ ئەوژى ژ چەند جووڕە نشتەرگەریان پێک دهێت:\n• راکرنا بەواسیرێ، یا گرتى.\n• راکرنا بەواسیرێ، یا ڤەکرى.\n• گرێدانا دەمارا خوینبەر یا باسۆرى ب ریکا تیشکا (دۆبلەر).\n• راکرنا بەواسیرێ ب رێکا ( تدبیس)ێ\nCategory: تەندرۆستىTag: بەواسیرچاره‌سه‌رىنه‌خۆشى by Diler Ahmed\nڕێژه‌یه‌كا مه‌زن ژ قوتابخانه‌یان دێ هێنه ئه‌لیكترۆنى كرن


وەزیری دارایی: كه‌تنمان ناوه‌ته‌وه و فریامان كه‌ون – wazho.net\nوەزیری دارایی: كه‌تنمان ناوه‌ته‌وه و فریامان كه‌ون\nتشرینی یه‌كه‌م 16, 2020\t80380 جار خوێندراوەتەوە\nئەندامێکی پەرلەمانی کوردستان رایگەیاند، ئاوات جەنابی وەزیری دارایی هەرێم پێی وتوون، “كه‌تنمان ناوه‌ته‌وه و فریامان كه‌ون، وه‌رن با چاره‌سه‌ری بكه‌ین”. دەشڵێت، “ئێمه‌ش بیرۆكه‌مان داونه‌تێ بۆ چاره‌سه‌ر، وتمان ئه‌وه ٣٠ ساڵه پێتان ده‌ڵێین ئاوا نابێت، به‌ڵام ئێوه گوێ ناگرن”.\nشێرکۆ جەودەت، سەرۆکی فراکسیۆنی یەکگرتوو لە پەرلەمانی کوردستان لە دیدارێکیدا لەگەڵ دەنگی ئەمریکا رایگەیاندووە، کاتێک ئاوات جەنابی وەزیری دارایی هەرێم سەردانی لیژنەی دارایی و ئابوری پەرلەمانی کردووە پێی راگەیاندوون، کەتنیان ناوەتەوە و دەبێت فریایان بکەون تا چارەسەری بکەن.\nئەو پەرلەمانتارەی کوردستان راشیگەیاندووە، ئەگەرچی هه‌رێم دەوڵەت نییە، بەڵام له ڕێگەی مامه‌ڵه‌ی نه‌وتییه‌وه ٥٠٠ ملیۆن دۆلاری له توركیا قه‌رزكردووه و دواتر ده‌بێت بیداته‌وه.\nهاوکات، لەبارەی پاشەکەوتکردنی موچەی مانگەکانی نیسان، ئایار، حوزەیران، تەمموز و ئابی ئەمساڵەوە ئاماژەی بەوەکردووە، “پاشه‌كه‌وت لێبڕینێكی ئیجبارییه، واته پرس نه‌كراوه به فه‌رمانبه‌ران پاره‌كه‌یان لێ بستێنن تاوه‌كو فه‌رمانبه‌ران ڕازی بن، هەربۆیە حكومه‌تی هه‌رێمی كوردستان به زۆره‌ملێ و به زوڵم و سته‌م كردوویه‌تی”.\nبەرپرسانی هەرێم دەڵێن، حکومەت لە قەیرانی داراییدایە و ٢٨ ملیار دۆلار قەرزارە و تاوەکو ئێستاش کە مانگی ١٠ی ٢٠٢٠ە، تەنیا سێ موچەی ئەمساڵی فەرمانبەران دابەشکراوە کە دووانیان بە لێبڕینی ٢١%وە بووە و ئەو موچەیەشی لە ئێستادا دابەشدەکرێت بە لێبڕینی ١٨%یە.\nPrevious ۱٦ی ئۆکتۆبەر، دەرئەنجامی کورتبینی مەسعود بارزانی بوو\nNext مەسرور بارزانی: دۆخی نائاسایی كەركوك جێگەی قبوڵكردن نییە


هاوکاتی زیادبوونی گرژیـیەکانی نێوان ئەمەریکا و ئێران، سەرۆک وەزیری ئیسرائیل هوشداری دا بە دوژمنانی وڵاتەکەی.\nبەنجامین نەتەنیاهو ئەمڕۆ چوارشەممە لە میانەی ئامادەبوونی لە مەشق و ڕاهێنانێکی لەشکری وڵاتەکەی لە باکوری ئیسرائیل گوتی" دەبیستم لە دراوسێکانمان لە باکور و باشور و ڕۆژهەڵات هەڕەشەی لە ناوبردنمان لێدەکرێت. من بە دوژمنانمان دەڵێم لەشکری ئیسرائیل خاوەنی هێزێکی وێرانکەری ئێجگار گەورەیە. تاقیمان مەکەنەوە."\nهێزەکانی حزبوڵڵای لوبنانی سەر بە ئێران لە نزیک سنوورەکانی باکوری ئیسرائیلەوە جێگیرن و بە یارمەتی ئێران بوونەتە خاوەن ژمارەیەکی زۆری موشەک کە مەترسی بۆ سەر ئیسرائیل دروستدەکەن. گروپی حەماسی فەلەستینیش کە ئەویش ئێران پـشتیوانی لێدەکات، لە غەززەوە جێی هەڕەشەیە بۆ سەر ناوچەکانی باشوری ئیسرائیل.\nڕادیۆی فەرمی ئیسرائیل ڕایگەیاند نەتەنیاهو ئەمڕۆ بۆ ماوەی نزیکەی چوار کاتژمێر لەگەڵ وەزیر و کاربەدەستانی لەشکری و ئاسایشی وڵاتەکەی کۆبووەتەوە، ئەمەش دووەم جارە لە ماوەی ئەم هەفتەیە کۆبوونەوەیەکی لەم شێوەیە ئەنجام بدات.\nئێران ڕۆژی دووشەممە ڕایگەیاند لە 27 ی مانگی شەشەوە بڕی یۆرانیۆمی پـیتێنراوی خۆی زیاتر دەکات لەوەی بەپـێی ڕێکەوتننامە ناوکیـیەکەی ساڵی 2015 لەگەڵ کۆمەڵی نێودەوڵەتی لەسەری ڕێکەوتبوو.


حەشدی شەعبی: داعش دەیەوێت کاروانی حاجییەکان بکاتە ئامانج\n20/7/2019 - 20:31\nله ناوچەکانی ئەنبار و نزیک سنوری سعودیە\nوتەبێژی فیرقەی عەباسی حەشدی شەعبی رایگەیاند کە داعش دەیەوێت کاروانی حاجییان بکاتە ئامانج.\nئەمڕۆ 20ی تەمموزی 2019 عەبدول ئیلاه محەمەد، وته‌بێژی فیرقه‌ی عه‌باس له لیوای 26ی حه‌شدی شه‌عبی له‌به‌یاننامه‌یه‌كدا رایگه‌یاند كه به‌پێی زانیارییه‌كانی به ده‌ستی گه‌یشتووه چه‌كدارانی داعش به‌نیازن له رێگه‌ی ده‌روازه‌ی سنوریی عه‌رعه‌ر، قافڵه‌ی ئه‌و حاجیانه بكه‌نه ئامانج كه رێگای وشکانیدا هاتوچۆ ده‌كه‌ن.\nوتیشی هێزی زیاترمان بانگ کردووە بۆ پاراستنی 100 کیلۆمەتری رێگەی عەرعەر.\nئەوەشی وت هێزەکانی حەشدی شەعبی لەئێستادا 200 کیلۆمەتر رێگەکە دەپارێزن و پێویستیان بە هێزی زیاترە بۆ پاراستنی 100 کیلۆمەتری دیکەی رێگەکە تا پاشماوەکانی داعش هێرش نەکەنەسەر کاروانی حاجییانی ناوچەکانی ئەنبار و نزیک سنوری سعودیە.


نه‌خۆشی ڕه‌بۆ چییه ؟ | پایگاه اطلاع رسانی کوردستان\nسبا نیوز: ه‌بۆ نه‌خۆشییه‌كی درێژخایانی كۆئه‌ندامی هه‌ناسه‌یه، كه كار له سییه‌كانی مرۆڤ ده‌كات. به یه‌كێك له نه‌خۆشییه زۆر بڵاوه‌كانی مناڵان هه‌ژمار ده‌كرێت، به‌ڵام كه‌سانی پێگه‌یشتووش ئه‌گه‌ری توشبوونیان هه‌یه ، به‌تایبه‌ت له كاتی بوونی هۆكاره كارتێكه‌ره ده‌ره‌كییه‌كان . كه‌سانێك هه‌ن به‌رده‌وام نه‌خۆشییه‌كه‌یان له گه‌ڵدایه و پێوستیان به چاره‌سه‌ری به‌رده‌وام هه‌یه، به‌ڵام كه‌سانێكی دیكه‌ش هه‌ن ده‌كرێت […]\nه‌بۆ نه‌خۆشییه‌كی درێژخایانی كۆئه‌ندامی هه‌ناسه‌یه، كه كار له سییه‌كانی مرۆڤ ده‌كات.\nبه یه‌كێك له نه‌خۆشییه زۆر بڵاوه‌كانی مناڵان هه‌ژمار ده‌كرێت، به‌ڵام كه‌سانی پێگه‌یشتووش ئه‌گه‌ری توشبوونیان هه‌یه ، به‌تایبه‌ت له كاتی بوونی هۆكاره كارتێكه‌ره ده‌ره‌كییه‌كان .\nكه‌سانێك هه‌ن به‌رده‌وام نه‌خۆشییه‌كه‌یان له گه‌ڵدایه و پێوستیان به چاره‌سه‌ری به‌رده‌وام هه‌یه، به‌ڵام كه‌سانێكی دیكه‌ش هه‌ن ده‌كرێت جار جار وه‌ك نۆبه‌یه‌ك نه‌خۆشیه‌كه لێیان بدات و سه‌رهه‌ڵبدا .\nهۆكاره‌كانی توشبوون به ڕه‌بۆ چین؟\nبه ته‌واوای ئه‌وه نازانرێت كه بۆچی كه‌سانێك توشی ڕه‌بۆ ده‌بن و كه‌سانێكی تر توش نابن، به‌ڵام به ڕوونی ئه‌وه ده‌ركه‌وتووه كه‌توشبوون به ڕه‌بۆ رووده‌دات له‌كاتی هه‌بوونی هه‌ردوو هۆكاری بۆماوه‌یی و ژینگه‌یی، واته گه‌ر كه‌سانێك له بۆماوه‌یاندا هه‌بێت و به‌ركه‌وته‌شیان هه‌بێت بۆ ئه‌و هۆكارانه‌ی مه‌ترسی توشبوون زیاتر ده‌كه‌ن، ئه‌وا ئه‌گه‌ری زۆر هه‌یه كه توشی ڕه‌بۆ ببن.\nبه‌گشتی چه‌ند هۆكارێك هه‌ن كه تاڕاده‌یه‌ك كاریگه‌رییان هه‌یه له‌سه‌ر توشبوون به ڕه‌بۆ كه بریتین له :\nبوونی كه‌سانی توشبوو له نێو ئه‌ندامانی خێزاندا، واته مێژووی توشبوون .\nبوونی هه‌ندێك جۆریتر له هه‌ستیاری وه‌ك هه‌ستیاری و سووربوونه‌وه‌ی پێست، یاخوود هه‌ستیاری لووت، و هه‌ستیاری به هه‌ندێك گۆڕانی كه‌ش و هه‌وا.\nكێشی زیاده‌ی له‌ش، كه‌سانێك كێشی له‌شیان زۆر زیاتره له كێشی ئاسایی، ئه‌گه‌ری مه‌ترسی توشبوونیان زیاتره له كه‌سانێك كێشیان ئاساییه.\nژیان و مانه‌وه له‌و شوێن و ناوچانه‌ی كه هه‌وا تێیاندا پیس بووه ، به‌هه‌رهۆكارێك بێت.\nبه‌ركه‌وتین به گاز و مادده كیمییاییه ژه‌هراوییه‌كان، یاخوود هه‌ر مادده‌یه‌كی كیمیای كه زیان به ته‌ندروستی بگه‌یه‌نێت و له ڕێگه‌ی هه‌ناسه‌وه بگاته سییه‌كان.\nكه‌سانی جگه‌ره‌كێش مه‌ترسی توشبوونیان زیاتره له‌وانه‌ی كه جگه‌ره‌كێش نین.\nژێده‌ر- په‌روه‌رده‌و ته‌ندروستی منداڵ\nکلیدواژه : اربیلاقلیمایرانبیماری آسمتهراندرمانسلامتسلیمانیهسنندجصبا مدیاصبانیوزعراقنه خوه شی ڕه‌بۆ


Diplomatic Magazine | ڕۆژنامه‌ی حه‌یاتی له‌نده‌نی: پارتی به‌رهه‌م ساڵح بۆ پۆستی سه‌رۆك كۆمار ره‌تده‌كاته‌وه\nپارتی داوای كاندیدێك ده‌كات له‌سه‌ر ماڵی تاڵه‌بانی حساب بێت\nڕۆژنامه‌ی حه‌یاتی له‌نده‌نی: پارتی به‌رهه‌م ساڵح بۆ پۆستی سه‌رۆك كۆمار ره‌تده‌كاته‌وه\nوه‌رگێرانی دانا ساڵح\nئه‌مرۆ پێنجشه‌ممه (2018.9.20) ڕۆژنامه‌ی حه‌یاتی له‌نده‌نی راپۆرتێكی بڵاوكرده‌وه و تێیدا ئاماژه‌ی داوه به وورده‌كاریی و هۆكاره‌كانی ره‌تكردنه‌وه‌ی به‌رهه‌م ساڵح له لایه‌ن پارتی دیموكراتی كوردستان به سه‌رۆكایه‌تی مه‌سعود بارزانی، ده‌ڵێت پارتی فشار ده‌كات بۆ دواخستنی هه‌ڵبژاردنی سه‌رۆك كۆمار له په‌رله‌مانی عێراقه‌وه بۆ دوای هه‌ڵبژاردنی په‌رله‌مانی كوردستان له 30ی ئه‌یلولدا.\nرۆژنامه‌كه ئاماژه‌ی به‌وه كردووه ئامانجی پارتی له‌و كاره، له پێناو سه‌پاندنی سه‌فقه‌یه‌كی تازه به‌سه‌ر یه‌كێتی نیشتیمانی كوردستاندا دوای ئه‌وه‌ی حزبه‌كه به‌رهه‌م ساڵح وه‌ك كاندید بۆ پۆستی سه‌رۆك كۆمار دیاریكرد، له كاتێكیشدا كه ناو ماڵی كوردیی له دابه‌شبوون به‌رده‌وامه.\nرۆژنامه‌ی حه‌یاتی له‌نده‌نی نوسیویه‌تی له هه‌ڵبژاردنی ناوخۆیی سه‌ركردایه‌تی یه‌كێتی به‌رهه‌م ساڵح كه گه‌رانه‌وه‌ی خۆی بۆ ناو یه‌كێتی راگه‌یاند زۆرینه‌ی ده‌نگه‌كانی هێنا وه‌ك كاندیدی یه‌كێتی بۆ پۆستی سه‌رۆك كۆمار، هه‌روه‌ها حزبه‌كه‌ی بارزانیش رایگه‌یاندووه پابه‌ندی ئه‌و بریاره‌ی یه‌كیتی نابن و ئه‌وان مافی ئه‌وه‌یان هه‌یه پۆستی سه‌رۆك كۆمار وه‌ربگرن چونكه به‌رزترین رێژه‌ی ده‌نگی كوردستانیان هێناوه له هه‌ڵبژاردنه په‌رله‌مانییه‌كه‌ی عێراق ( 25 كورسی پارتی به‌رامبه‌ر 18 كورسی یه‌كێتی).\nبه‌رهه‌م ساڵح، كاندیدی ئه‌نجومه‌نی سه‌ركردایه‌تی یه‌كێتی بۆ پۆستی سه‌رۆك كۆمار\nرۆژنامه‌كه ئاماژه‌ی به‌وه كردووه، بنه‌ره‌تی كێشه‌كه ئه‌وه نییه كه مه‌سعود بارزانی ئاره‌زووی ئه‌وه بكات حزبه‌كه‌ی ئه‌و پۆسته وه‌ربگرێت، به‌ڵكو پارتی به‌رهه‌م ساڵح ره‌تده‌كاته‌وه چونكه له ده‌ره‌وه‌ی ئه‌و رێكه‌وتنه بووه كه تێیدا رێگه‌یدا به محه‌مه‌د حه‌لبوسیی ببێته سه‌رۆكی په‌رله‌مانی عێراق له پشكی سوننه و وه‌ك كاندیدی هاوپه‌یمانی ( بناء)، كه ئێران پشتیوانی ده‌كات\nرۆژنامه‌كه ئاماژه‌ی به‌وه كردووه، بنه‌ره‌تی كێشه‌كه ئه‌وه نییه كه مه‌سعود بارزانی ئاره‌زووی ئه‌وه بكات حزبه‌كه‌ی ئه‌و پۆسته وه‌ربگرێت، به‌ڵكو پارتی به‌رهه‌م ساڵح ره‌تده‌كاته‌وه چونكه له ده‌ره‌وه‌ی ئه‌و رێكه‌وتنه بووه كه تێیدا رێگه‌یدا به محه‌مه‌د حه‌لبوسیی ببێته سه‌رۆكی په‌رله‌مانی عێراق له پشكی سوننه و وه‌ك كاندیدی هاوپه‌یمانی ( بناء)، كه ئێران پشتیوانی ده‌كات و فه‌تح و ده‌وڵه‌تی قانون و میحوه‌ر له خۆ ده‌گرێت و پشتیوانی پارتی دیموكراتی كوردستانیشی به‌ده‌ستهێنا.\nبه‌پێی سه‌رچاوه‌یه‌كی ئاگادار بۆ رۆژنامه‌كه، پارتی په‌یامێكی داوه‌ته یه‌كێتی كه ئه‌وه‌یه ئه‌وان كاندیدێكی سه‌رۆك كۆمار قبوڵ ده‌كه‌ن كه له‌سه‌ر ماڵی تاڵه‌بانی حساب بێت له ناو یه‌كێتیدا، به نمونه یه‌كێك له هاوه‌ڵزاواكانی جه‌لال تاڵه‌بانی وه‌ك د.محه‌مه‌د سابیر و د.له‌تیف ره‌شید، یان كاندیدكردنه‌وه‌ی د.فواد مه‌عسوم.\nوه‌ك سه‌رچاوه‌كه ده‌ڵێت: ئه‌گه‌ر به‌رهه‌م ساڵح تاكه كاندیدی یه‌كێتی بێت ئه‌وا پارتیش كاندیدى ده‌بێت.\nسه‌رچاوه‌كه باسی له‌وه كردووه، یه‌كێتی سه‌فقه‌یه‌كی پارتی ره‌تكردووه‌ته‌وه كه تێیدا پۆستی پارێزگاری كه‌ركوك و باقی وه‌زاره‌ته‌كانی كورد له به‌غداد بداته پارتی به‌رامبه‌ر رازیبوونی به كاندیدكردنی به‌رهه‌م ساڵح بۆ سه‌رۆك كۆمار.\nره‌تكردنه‌وه‌ی ئه‌وه‌ش له لایه‌ن یه‌كێتییه‌وه، وای له پارتی كردووه داوا له‌و لایه‌نانه بكات كه له ناو رێكه‌وتنی هه‌ڵبژاردنی حه‌لبوسیدا بوون له‌گه‌ڵ قاسم سوله‌یمانی فه‌رمانده‌ی فه‌یله‌قی قودسی سوپای پاسدارانی ئێران تاوه‌كو فشار بكه‌ن بۆ دواخستنی هه‌ڵبژاردنی سه‌رۆك كۆمار له لایه‌ن په‌رله‌مانی عێراقه‌وه، بۆ دوای هه‌ڵبژاردنی په‌رله‌مانی كوردستان له 30ی ئه‌یلولدا، كه پێشبینی ده‌كرێت حزبه‌كه‌ی بارزانی پله‌ی یه‌كه‌م به‌ده‌ستبهێنێ و دووباره نه‌خشه و هاوكێشه‌ی سیاسیی حزبه كوردییه‌كان دابرێژرێته‌وه.


گەڕانەوەیێکی بێشکۆی دەبێت... ئایا دوکتور بەرهەم دەگەڕێتەوە نێو یەکێتی؟\nFRIDAY, 14 SEPTEMBER 2018 - 14:50\nبەشی عێراق و هەرێمی کوردستان- ئەمڕۆ کۆبوونەوەی یەکێتی لەگەڵ بەرهەم ساڵح سەرۆکی هاوپەیمانی بۆدیموکراسی و دادپەروەری بەڕێوە چوو و هەواڵە نافەرمییەکان باس لەوە دەکەن تەوەر و ئامانجی کۆبوونەوەکە گەڕانەوەی بەرهەم ساڵح بۆ ناو یەکێتییە.\nبەرهەم ساڵح کە وەکوو جێگری دووهەمی یەکێتی خاوەن شکۆ و دەسەڵاتی خۆی بوو و بەردەوام بە چەشنێکی لە دەسەڵاتدا بەشدار بوو پاش ئەوەی لە یەکێتی دابڕا و هاوپەیمانی بۆ دیموکراسی و دادپەروەریی بونیات نا لە هەڵبژاردنی پەڕلەمانی عێراقدا تووشی شکست هات و تانەی لە ئەنجامەکان دا و لەگەڵ لایەنە ناڕازییەکانی هەرێمی کوردستان واتا کۆمەڵ و یەکگرتوو و گۆڕان پێداگرییان لە سەر ژماردنەوەی دەنگەکان کرد و پاش ژماردنەوەکەش کە گۆڕانکاری لە ئەنجامی هەڵبژاردن و ژمارەی کورسییەکان نەکرا ئەم جار پڕۆسەی ژماردنەوەی دەنگەکانیان خستە ژێر پرسیار بەڵام ئەنجامەکان لەلایەن دادگای باڵای فیدراڵەوە پەسەند کرا و هاوپەیمانی تەنها 2 کورسیی بۆ تۆمار کرا و وا دەرنەچوو کە دوکتور بەرهەم بۆی چووبوو.\nئێستا لە گەرمەی پێکهێنانی حکوومەتی نوێی عێراقدا کە بەپێی ڕێکەوتنی نێوان لایەنەکان پۆستی سەرۆککۆمار پشکی یەکێتییە گرێکوێرەی ناساندنی کەسێک بۆ ئەو پۆستە نەکراوەتەوە و پاش ناو بردن لە چەند کەسێک هێشتا مەسەلەی کەسایەتییێک بۆ پۆستەکە یەکلا نەبۆتەوە.\nهەواڵە نافەرمییەکان باس لەوە دەکەن کە ئەمریکا چاوی لە دوکتور بەرهەمەبۆ ئەو پۆستە و وا دەردەکەوێت ئێرانیش لەو بارەیەوە هیچ لاریی نەبێت بەڵام پێش دوو حەفتە هێرۆ ئیبراهیم ئەحمەد بە فەرمی ڕایگەیاند کە پۆستی سەرۆککۆماری ئیستحقاقی یەکێتییە و تەنها بە کەسێک دەدرێت کە کادیری یەکێتی بێت نەک کەسێکی دابڕاو لەو حیزبە.\nمەلا بەختیار لێپرسراوی مەکتەبی سیاسیی یەکێتییش بە ئاشکرا ناوی دوکتور بەرهەمی ڕەت کردەوە و وتی ناتوانین ڕازی بین کە پۆستی سەرۆککۆمار بە کەسێک بدەین کە ئێمە بە دز و ساختەکار و تەزویرچی دەزانێت.\nداکۆکی و یەکگرتنەکە بەرهەم ساڵحیش لەگەڵ لایەنە ناڕازییەکان بە هیچ نەگەیشت و مەترسیی ئەوە وێنا دەکرێت کە بەرهەم ساڵح لە ساحەی سیاسیی کوردستان و عێراقدا پەراوێز بخرێت بۆیە وادەردەکەوێت تاکە بژاردە بۆ دوکتور بەرهەم لەم قۆناغەدا ئەوەیە کە کار بۆ سازش کردن لەگەڵ لایەنەکان بکات و ئەگەر بۆی بلوێت بگەڕێتەوە ناو یەکێتی بەڵام گومانی تێدا نییە کە ئەو گەڕانەوەیە گەڕانەوەیێکی شکۆمەند نابێت.\nباڤڵ تاڵەبانی لەم دواییەدا دەستپێشخەریی کردبوو بۆ دانیشتن لەگەڵ بەرهەم ساڵحو گەڕانەوەی جێگری دووهەمی یەکێتی بۆ ناو حیزبەکە.\nبەو پێیەش ئەمڕۆکە هەینی 14ی ئەیلوولی 2018 کۆبوونەوەی بەرهەم ساڵح لەگەڵ یەکێتی بەڕێوە چوو و پێ دەچێت یەک لە تەوەرە سەرەکییەکانی دانیشتنەکەی نێوان ئەو دوو لایەنە پرسی گەڕانەوە دوکتور بەرهەم بۆ ناو یەکێتی بووبێت.\nمەسعوود مەلا هەمزە، سکرتێری رۆژنامەڤانیی کۆسرەت رەسوول لەو باریەوە رایگەیاند، کۆسرەت رەسوول و بەرهەم ساڵح و شاندی هەردوولا لە سلێمانی کۆ بوونەوە.\nشاندەکەی یەکێتی پێك هاتبوو له كۆسره‌ت ره‌سووڵ عه‌لی جێگری سكرتێری گشتی، ئه‌رسه‌لان بایز و ره‌فعه‌ت عه‌بدوڵڵا ئه‌ندامانی مه‌كته‌بی سیاسی و لاهور شێخ جه‌نگی و بافڵ تاڵه‌بانی و په‌روین بابه‌كر ئه‌ندامانی سه‌ركردایه‌تی، هه‌روه‌ها شاندی هاوپه‌یمانی بۆ دیموكراسی و دادپه‌روه‌ری پێكهاتبوو له به‌رهه‌م ساڵح و رێبوار كه‌ریم و حەسەن جیهاد.\nهەروەهاش میدیای فەرمیی یەکێتی لەبارەی ئەو دانیشتنەوە ڕایگەیاند: وه‌فدێكی باڵای یه‌كێتیی نیشتمانیی كوردستان و هاوپه‌یمانی بۆ دیموكراسی و دادپه‌روه‌ری له شاری سلێمانی بۆ تاوتوێكردنی چه‌ند بابه‌ت و پرسێكی گرنگ و جێگه‌ی بایه‌خی هه‌ردوولا کۆ بوونەتەوە.\nمیدیای یەکێتی ڕایشیگەیاند: وه‌فدی باڵای یه‌كێتی پێكهاتوون له كۆسره‌ت ره‌سوڵ عه‌لی جێگری سكرتێری گشتی و ئه‌رسه‌لان بایز و ره‌فعه‌ت عه‌بدوڵڵا ئه‌ندامانی مه‌كته‌بی سیاسی و لاهور شێخ جه‌نگی و بافڵ تاڵه‌بانی و په‌روین بابه‌كر ئه‌ندامانی سه‌ركردایه‌تی، هه‌روه‌ها وه‌فدی هاوپه‌یمانی بۆ دیموكراسی و دادپه‌روه‌ری پێكهاتوون له د. به‌رهه‌م ساڵح و رێبوار كه‌ریم.\nکۆبوونەوەکە لە نووسینگە یان مەکۆی فەرمیی هیچ لەو دوو حیزبە بەڕێوە نەچووە بەڵکوو دوو لایەن لە ماڵی کۆسرەت ڕەسووڵ کۆ بوونەتەوە و بانگهێشتنامەی فەرمیی پێشوەختەش بۆ دیدارەکە نەنێردرابوو. ئەوەش پەیامی ئەوەی تێدایە کە ڕەنگە سەرجەم ئەندامانی یەکێتی بەتایبەت هێرۆ ئیبراهیم ئەحمەد و مەلا بەختیار خوێندنەوە یان هەڵوێستی ئیجابییان لەو بارەیەوە نەبووبێت یان لانی کەم دیدارەکە دیدارێکی فەرمی نەبووبێت.\nپاش کۆبوونەوەکەش یەکێتی و هاوپەیمانی راگه‌یه‌ندراوێكى هاوبه‌شیان له‌سه‌ر كۆبوونه‌وه‌ى ئه‌مڕۆیان بڵاوكرده‌وه  بە بێ ئەوەی ئاماژە بە خاڵێکی تایبەت و گرینگ بکەن ده‌ڵێن، لە چوارچێوەی رێکكەوتنێکی هەمەلایەنە جه‌خت ده‌كه‌نه‌وه له چاره‌سه‌رى ئەو کێشانەی رووبەڕووی هاووڵاتییان بووه‌تەوە.\nپێ ناچێت دانیشتنەکەی نێوان یەکێتی و هاوپەیمانی ئەنجامێکی ئەوتۆی بووبێت بۆیە هه‌ردوولا تەنها رایده‌گه‌یه‌نن، لە چوارچێوەی رێکكەوتنێکی سیاسیی هەمەلایەنە بۆ رێکخستنەوەی ناوماڵی کوردستانی بە هاوبەشیی هێز و لایەنە سیاسییەکان، جه‌ختیان له چاره‌سه‌رى قه‌یرانه‌كانى كوردستان كردووه‌ته‌وه و بڕیاریش درا کۆبوونەوەکان بەردەوام بن.\nلەئێستادا هەوڵێكی جددی لەناوخۆی یەكێتیی نیشتمانی هەیە، بۆ ئەوەی بەرهەم ساڵح، هەم كاندیدی حیزبەكە، هەم كاندیدی لایەنە سیاسییەكانی هەرێمی كوردستان بێت بۆ سەرۆك كۆماری عێراق.\nپێشنیاری كاندیدكردنی بەرهەم ساڵح چەند رێگرییێكی لە بەردەمدایە و نەیاری ئەم پێشنیارە هەیە بەتایبەتی لە ناوخۆی یەكێتی، ئەوەش بەهۆی ئەوەی، كە ناوبراو ئامادە نییە تا ئێستا دەستبەرداری هاوپەیمانی ببێت و دەیەوێت لەرێگەی رێككەوتنی هاوپەیمانی‌و یەكێتییەوە وەك نوێنەری هەموو كورد كاندید بێت و یەكێتی پشتیوانیی بكات.\nئەوەی تائێسیتا دیار نییە هەڵوێستی پارتییە، كە ئەو حیزبە نە رەتی كردووەتەوە نە قبووڵی كردووە بەوەی بەرهەم ساڵح كاندیدی لایەنەكان بێت بۆ سەرۆك كۆمار.\nئەوەش لە کاتێکدایە ڤیان دەخیل پەرلەمانتاری پێشووی پارتی دیموكرات لە پەرلەمانی عێراق وتوویەتی مەسعوود بارزانی سەرۆكی پارتەكەی 10 دەقیقەی پێویستە بۆ یەكلاكردنەوەی پۆستی سەرۆك كۆمار.\nدەخیل ئەوەشی راگەیاندووە، پارتی بەئاسانی پۆستی سەرۆك كۆماری پێ یەكلا دەكرێتەوە، بۆیە ئەوە كێشەیێک نابێت، ئەگەر هاتوو داوا لە مەسعوود بارزانی بكەن كەسێك بۆ ئەو پۆستە كاندید بكات.\nلەسێ خولی رابردووی سەرۆكایەتی كۆماری عێراق، كاندیدی سەرۆك كۆمار كورد بووە و لەناو كوردیش ئەو پۆستە بەر یەكێتی كەوتووە، كە لەم خولە نوێیەش لایەنە كوردییەكان چاویان لەوەرگرتنەوەی پۆستەكەیە، بەتایبەتی پارتی و یەكێتی.


کامەران وریا قانع: خانه‌ى ڕاپه‌راندن. – WTARIKURD\nبزووتنه‌وه‌ى گۆران به قۆناغێكى هه‌ستیار ده‌ڕوات، قۆناغێك هه‌موو ئه‌ندام و لایه‌نگره‌كانى ده‌ستیان له‌سه‌ر دڵیانه و ترسیان له دوارۆژى ئه‌م بزووتنه‌وه هه‌یه. بوونى ئه‌م ترس و بێهواییه زۆر ئاساییه دواى كۆچى كاك نه‌وشیروان، به‌ڵام ئه‌وه نا ئاساییه به دواى كاك نه‌وشیروانێكى تر بگه‌رێت شوێنه‌كه‌ى ئه‌و پڕ كاته‌وه. ئه‌بێـت هه‌موو لایه‌نگران و ئه‌ندامانى بزووتنه‌وه‌كه یه‌ك راستى ساده هه‌یه بیزانن، ئه‌ویش ئه‌وه‌یه كاك نه‌وشیروان بوه‌ته راستییه‌كى پارچه پارچه كراو، هه‌ر یه‌كێك له خه‌مخۆرانى بزووتنه‌وه‌كه به‌شێكى بچوكى ئه‌و راستیه‌ى پێیه.\nگه‌وره‌ترین هه‌ڵه ئه‌و كه‌سانه‌ن به گه‌نج و پیره‌وه وا هه‌ست بكه‌ن ئه‌وان هه‌موو راستیه‌كه‌یان پێیه‌و ده‌توانن بچنه شوێنكه‌ى. ئه‌م هه‌سته‌ش له‌وه‌وه سه‌رچاوه‌ى گرتوه كه پله‌و پۆست له‌ناو بزووتنه‌وه‌ى گۆران مافێكى سه‌ره‌كییه بۆ هه‌موان و ده‌كرێت هه‌ر ئه‌ندامێكى بتوانێت به‌رزترین پۆست به ده‌ست بهێنێت. كێشه‌كه ئه‌وه‌یه زۆر جار مروڤ نامۆ ئه‌بێـت به تواناكانى خۆی هیوایه‌كى دۆنكیشۆتانه له‌سه‌ر خۆى دروست ده‌كات، كه له یه‌كه‌م ئه‌زموونیدا وێنه دۆنكیشۆتیه‌ى له‌سه‌ر خۆی شكست ئه‌هێنێت. بۆ بیر هێنانه‌وه كاك نه‌وشیروان له ژیانیش ما بوو، بێهوایه‌ك رووى له بزووتنه‌وه‌كه‌كردبوو، په‌رله‌مان و حكومه‌ت ئیفلیج كرا، ئه‌ندامه‌كانى ئه‌تك ئه‌كران و شه‌هید ئه‌كران، بارگه‌كانى ئه‌سووتێنران، دزى نه‌وت له لوتكه بوو،موچه‌یان زۆر كه‌م كرده‌وه، به‌ڵام گرنگى كاك نه‌وشیروان ئه‌وه بوو هه‌رگیز رازى نه‌ده‌بوو به مه‌رجه‌كانى پارتى و یه‌كیه‌تى بۆ ئاسایی كردنه‌وه‌ى دۆخه‌كه به‌رامبه‌ر چه‌سپاندنى حكومى بنه‌ماڵه. باشترین كار بۆ بزووتنه‌وه‌ى گۆران ئه‌وه‌یه ده‌سته‌یه‌ك یاخود خانه‌یه‌ك ئه‌م بزووتنه‌وه‌یه به‌رێوه ببات.\nله ده‌ستورى ناوخۆى بزووتنه‌وه‌ى گۆران له به‌شى هه‌شته‌م ماده‌ى دوانزه و سیانزه و چوارده به وردى باسى خانه‌ى راپه‌راندن ئه‌كات هه‌ر له چۆنیه‌تى دروست كردنى تاكو ئه‌ركه‌كانى، كه باشترین چاره‌سه‌ره بۆ ئه‌م دۆخه‌ى ئێستا، سه‌رۆكایه‌تى كردنى ئه‌م خانه‌یه‌ش ده‌ورى بێت، هه‌ر چه‌ند مانگێك یه‌كێك سه‌رۆك بێت وه‌كو مه‌جلسى حكومى عێراق. هیوادارم له كه‌سه دیاره‌كانى بزووتنه‌وه‌كه ئه‌وه‌نده هه‌وڵى ئه‌وه ئه‌ده‌ن شوێنكه‌ى كاك نه‌وشیروان بگرنه ده‌ست، زیاتر هه‌وڵى دروست كردنى ئه‌و خانه‌یه بده‌ن ئه‌گه‌ر غه‌مخۆرى راسته‌قینه‌ى هیواكانى كاك نه‌وشیروانن له دروست كردنى كۆمه‌ڵگایه‌كى ته‌ندروست له هه‌موو بواره‌كانى ژیان.\nماده‌ى دوانزه: خانه‌ى راپه‌راندن\nخانه‌ى راپه‌راندن به‌رپرسى جێبه‌جێكردنى بریارو راسپارده‌كانى جڤاتى نیشتمانى گۆرانه، له نێوان دوو كۆبونه‌وه‌دا.\nماده‌ى سیانزه: هه‌ڵبژاردنى ئه‌ندامانى خانه‌ى راپه‌راندن\nیه‌كه‌م: ئه‌ندامانى خانه‌ى راپه‌راندن، به پێ ئه‌ركه‌كانى پیكدێ له: رێكخه‌رى گشتى، سكرتێره‌كانى كاروبارى جڤاتى نیشمانى،فراكسیۆن، ژووره‌كان، باژێره‌كان، خه‌ڵك و سه‌رۆكى جڤاتى گشتى.\nدووه‌م: رێكخه‌رى گشتى و ئه‌ندامانى خانه‌ى راپه‌راندن، جگه له سه‌رۆكى جڤاتى گشتى، له ناو ئه‌ندامانى جڤاتى نیشتمانى یان له ناو ئه‌ندامانى جڤاتى گشتى و كه‌سایه‌تیه ناسراوه‌كانى بزووتنه‌وه‌ى گۆراندا كه ئه‌ندامى جڤاتى نیشتمانى و گشتى نین كاندید ده‌كرێن، له كۆبوه‌نه‌وه‌ى جڤاتى نیشتمانى دا، به ده‌نگدانى نهێنى راسته‌وخۆ به زۆرینه‌ى ساده ئه‌په‌سه‌ندرێن و به‌زۆرایه‌تى ره‌هاى ده‌نگى هه‌موو ئه‌ندامه‌كانى ده‌گۆردرێن.\nسێیه‌م: هه‌ڵبژاردنى رێكخه‌رى گشتى و ئه‌ندامانى خانه‌ى راپه‌راندن دوو ساڵ جارێك ده‌بێت.\nچواره‌م: رێكخه‌رى گشتى و ئه‌ندامانى خانه‌ى راپه‌راندن ته‌نها بۆ سێ خولى هه‌ڵبژاردن بۆیان هه‌یه بۆ هه‌مان پۆست خۆیان كاندید بكه‌ن.\nماده‌ى چوارده: ئه‌ركه‌كانى خانه‌ى راپه‌راندن.


یەکێتى و کۆشکى سپى ... بەهرۆز جەعفەر\nیەکێتى لەهەولێر، لەناو ڕووبەرێکى فراوانى زەوى و لەشوێنێکى ستراتیژیی "ڕێگاى کەرکوک"یەک کۆشکى سپى گەورەى بۆ مەکتەبى سیاسیی کردووە، ئەتوانم بڵێم لەعێراق و هەندێ وڵاتانى ناوچەکەشدا هیچ حزبێک بیناو کۆشکى واى نییە، بەجۆرێکیش لەسەر دیزاینى کۆشکى سپى ویلایەتە یەکگرتووەکانى ئەمریکا بێت .\nئەم کۆشکە زۆرگەورەیەى یەکێتى بەڕۆژسپى و بەشەویش چراخانى سەوزە "بە2 سال تەواو کرا، نەخۆشخانەى 400 قەرەوێڵەیيش بە 10 ساڵ لەسلێمانى هێشتا نەکەوتۆتە کار ".بێجگە لەوەى یەکێتى بیناى مەڵبەندى هەیە، چەندین بیناى دیکەى هەیە، ماڵى کۆسرەت ڕەسوڵ شتێک لەماڵى نێچیرڤان بچوکترە و شوێنەکەشی مەرکەزیی ترە، هەولێر "سەعدى پیرەى لێیە، ئاسۆ مامەندو ڕزگار عەلى لێبوەو لێیە، عەدنان موفتى هەر لێیە، یەک دونیا کەس و کارى شەهیدوخانەنشین و مالى سؤفيةكان و بێرکۆنى و سةمةدو شادومان و سةبان و شتى دیکەى زۆر لێیە"ئەم یەکێتیە لەم هەولێرەى کە لەخۆى کۆنتر نییە، توانیویەتى "96"هەزار دەنگ بهێنێت، کەچى ئەو بزوتنەوەى گۆڕانە تازە دروستبوە لەو هەولێرە بینایەکى کرچ و کاڵى هەیە لەگەڵ "برزۆ"دا، توانیویانە نزیکەى "130000"دەنگ لۆخۆیان مسۆگەر بکەن، مەسەلەکە پەیوەندیی بە بیناوتواناى "برزۆ"و شتى واوە نییە لەگەڵ یەک دونیا قەزاوەتم بۆ گشت لایەکیان .\nدەبێت جەمسەرەکانى هەولێرو سەرکردە هەرەگەورەکانی یەکێتى بزانن خەڵک لەداخى کێ دەنگى لۆ بزوتنەوەى گۆڕان دەداتن ؟.یانى خیتامەکەى ئەوەیە: لەعەلوەکە، لەچایخانە یان لەتینک تانکەکانى جیهانى، لەپۆلیسێک یان لەمەکتەب سیاسییەک لە ڕۆژنامەنوسێک یان تەقریرنوسێک بپرسیت، تةنانةت مندارةكى بينه لؤ خؤى ده زانێ یەکێتى چییەتى ؟.زۆر سەیرن ئەو جەماعەتەى سەرەوە هەر چوار تایەکەیان پەنجەر بووەو هەرلێدەخوڕن، هەموو خەڵکیش سەیریان دەکاو ئاگاداریان دەکاتەوە، هەر خۆشیان تێک نەداوە .!.


Mewda Media | یەكێتی ژنێك دەكاتە جێگری پارێزگاری سلێمانی\nسبەینێ سێشەممە ئەنجومەنی پارێزگای سلێمانی بۆ دەنگدان لەسەر چەند پۆستێكی نوێی پارێزگای سلێمانی كۆدەبێتەوە، یەكێكیش لەو كەسانەی كە دەبێتە جێگری پارێزگای سلێمانی بۆ كاروباری كارگێڕی لەلایەن مەكتەبی سیاسیی یەكێتیی نیشتیمانیی كوردستانەوە دیاریكراوە.\nلەیلا عومەر، بەربژێر بۆ پۆستی جێگری پارێزگاری سلێمانی بۆ كاروباری كارگێڕی بە مەودا میدیای راگەیاند "لەلایەن مەكتەبی سیاسی یەكێتیی نیشتیمانیی كوردستانەوە بەربژێركراوم بۆ وەرگرتنی پۆستی جێگری پارێزگاری سلێمانی بۆ كاروباری كارگێڕی".\nئاماژەی بەوەشكرد "بڕیارە سبەینێ سێشەممە لە كۆبوونەوەی ئەنجومەنی پارێزگای سلێمانی بخرێتە دەنگدانەوە"، ئەو بەربژێرەی پۆستی جێگری پارێزگاری سلێمانی روونیكردەوە "سێ كەس بەربژێركراون و یەكێكیان بە زۆرینەی دەنگەكان ئەو پۆستە وەردەگرێت".\nسەرچاوەیەكی تایبەت بە مەودا میدیای وت "لەیلا عومەر بەربژێری بەهێزە بۆ وەرگرتنی پۆستی جێگری پارێزگاری سلێمانی و مەكتەبی سیاسی یەكێتی بەتەواوی پشتیوانی دەكات".


ئیسکۆ په‌یامێک بڵاوده‌کاته‌وه – یاریگانێت\nدەستپێك/ئیسپانیا/ئیسکۆ په‌یامێک بڵاوده‌کاته‌وه\nئیسکۆ په‌یامێک بڵاوده‌کاته‌وه\nجوانرۆ بکر 2019/02/07\nیاریگا-فرانسیسکۆ ئیسکۆی ئیسپانی و ناوه‌ڕاستکاری یانه‌ی ریاڵ مه‌درید له تۆری کۆمه‌ڵایه‌تی تویته‌ر له جریوه‌یه‌کدا پایه‌میکی بڵاوکرده‌وه و ماناوه‌ی خۆی له ریزی یانه‌که‌یدا دوپاتکرده‌ووه.\nئیسکۆ له ده‌قی جریوه‌که‌دا ده‌ڵێت: “بەتەواوی رازیم بە تۆرەکە، بەلام کاتێک چێژ لە هەمان ئەو هەلانە نابینی، کە هاوتیمەکانت چێژی لێ دەبینن (مەبەستی ئەوەیە هەمان ئەو هەلانەی پێنادرێ کە بە یاریزانەکانی تر دەدرێت) شتەکان دەگۆرێن… بەلێ، هێشتا هەوڵدەدەم و زۆر تێدەکۆشم تا ئەو هەلانە بەدەستبێنم. هه‌لا مه‌درید”.\nئه‌م قسانه‌ی ناوبراو دوای ئه‌وه دێت له‌م وه‌رزه‌دا یاریزانه‌که له‌لایه‌ن سانتیاگۆ سۆلاری ڕاهێنه‌ری ڕیاڵ مه‌دریده‌وه پشتگوێخراوه و هه‌لێکی زۆر که‌می یاریکردنی پێده‌درێت، به‌هۆی دابه‌زینی ئاستی و نه‌گونجانی له‌گه‌ڵ پلانه‌کانیدا.\nڤیدیۆ : گۆڵی سێیه‌می چێڵسی دژی مالمۆ


10 ملويَن دؤلار ... جةزا ضنطياني\nوا زستان بةرِيوةية و كةس نازاني ثلةي سةرما و رِيَذةي باران و قةبارةي بةفر وتيذي رِةشةباي لوت وثةنجةتةزيَني كوردستان ضةندةية ؟؟؟ وةلي هةموومان دةزانين ذمارةي مندالَة هةتيوةكاني شةهيدان وثيرةذن وثيرةميردة وخانمة كؤست كةوتوةكاني كورد ونةطبةتي و بيَدةرةتاني ئاوارةكاني طةرميان ضةندةية، ئةطةر دةقاو دةقيش نةبيَ دةتوانين مةزةنةيان بة ملويني مرؤظ زياتر بكةين. بةثيَ ئةو هةوالآنةي * دةست دةزطاي ميديا و خةلَكي كةوتووة. لة كاتي طرتنةكةي درِندة (تةها جةزراوي) لة موسلَ. ضةكدارةكاني يةكيتي دةستيان بةسةر (10 ملويَن دؤلار) دا لة مالَةكةيدا طرتووة. فرِانديان بؤ سليماني (شاري هةلَمةت و قورباني) . رِاستة كؤمةلَي كةسي بةرِيز لةو ناوضانةي يةكيتي تيَدا بالآدةستة وةك وةزيران، دةست نيشانكراون. كاروباري هاوولآتياني سليماني و دةورووبةري بةرِيوة دةبةن. وةلي ئةم بةرِيزانة سنووريَكي درِكاوي جةلاليان بة دةوردا طيَراوة و زمان و توانايان بة قفلَيَك كة كليلةكةي لة طيرفاني تالَةبانيداية كلَؤمكراوة. بؤية هيض وةزيريَك ناويَري فزة و باسي ئةو برِة ثارةية وهيض نهيَنيةكي تر بكات. بيَطومان ئةو ثارةية نةضؤتة (خةزيَنةي دةولَةتي سليماني) تا بؤ ثيداويستي هاوولآتي و طةشةكردني ئةو شار و ناوضةية كةلَكي ليَوةربطرن. بةلَكو خزيَنراوةتة خةزيَنةيةكةوة كة تةنيا تالَةباني بؤي هةية كةلَكي ليَوةربطريت و وةكي خؤي طةرةكيَتي بةكاربهيَنيَ و شيويني نهينيةكةي بزانيَ. نةك وةزير و كارمةنداني وةزارةتة ليَثسراوةكاني ئابوري و داراي. . . . . زؤر دةميَكة تالَةباني خةو بةثارةي زؤرةوة دةبينيَ. لة طفتوطؤي سالَي 1984 لة تةك بة عسدا ثارةيةكي باشي وةك بارمتة بؤ طفتوطؤكةيان وةرطرت. ئةوة بوو دواي ئةوةي رِيَكنةكةوتن بة زؤر ليَان سةندنةوة. هةموومان دةزانين شةرِي نةعلةتي نيَوان يةكيتي وثارتي دواي رِاثةرِين يةكي لة هؤكاني (كؤمثانياي برايم خةليل) بوو. لة شاخيش ئةم سياسية كوردة طةليك شةرِ و ناخؤشي لة تةك رِيَكخراوةكاندا لة سةر ثارةي طؤمرط نايةوة. ** بة كورتيَكةي لاي ئةو ثارة تاكتيكة وخزمةتي ئيستراتيجي دةكا و مانةوة وسةقامطيركردني دةسةلآتة. ئةمة تةنيا ئيستراتيجيَتي تالَةباني نية. بةلَكو طشت ديكتاتؤرةكاني دونيا، ضونكة قوتابي يةك قوتابخانةن يةك وانة لةذياندا فيردةبن و هيَزيَكيش كة ثالَثشتيان دةكات ثارةية. بؤ كةلَةكةكردني ئةم هيَزةش واتة (ثارة) دةست بة هةموو ضلَكاويَكدا دةكةن وثيَشيان شةرم نية.\nبة ملوينةها مرؤظ برسي و رِووت و رِةجالَ بكةن. شاوسيسكؤي رِؤماني هيَندة بيَ ويذدانانة دةستي خستبوة قؤرِطي برسيةكاني وولآتةكةي، بة هةزارةها مندالَ لة زستاندا لة تاو سةرما لة زيَرابدا دةذيان. كورةكةشي بازي بة ملوينةها دؤلار لة طازينوكاني مؤنتيكارؤ دةكرد، عودةي سةداميش لة شةويَكدا ضوار ملوين دؤلار و كضة هاوريَكةشي بة ملوينيَك دؤلار فرؤشت ولة شةويَكدا لة جنيف دؤرِاندي. ***شاي ئيران و ماركؤسي فليثين و سةدامي عيراق. كة ترِؤكران بة ملوينةها دؤلاريان لة كوني تايبةتي بانكةكاني جيهاندا خزاندبوو. سةدام ثيَش رِماني. ثياوةكاني ناردة سةر بانكةكاني بةغداد وطةسكيان ليَدا. . دواي رِماني سةدام ضةكدارةكاني تالَةبانيش طةسكيان لة هةندي بانكي شارة كورديةكان دا بؤنمونة : رِؤذي 25/05/2003 ضةكدارةكاني يةكيتي ثارةي بانكي جةلةولا يان برد. ****. لة سةردةمي كاريكاتؤري كؤمؤنيستدا لة سؤظيت (كضةكةي بريجنيف، جالينا وزاواكةي (شؤربانؤف) كة ليثسراويَكي طةورةي ثؤليسي مؤسكؤ بوو لة تةك سكرتيري ثارتي كؤمؤنيستي اوزبكستان (رشيدؤف) بة ملوينةها دؤلاريان دزي و بة ناوي خؤيانةوة خزانيانة بانكةوة. لة كاتيكدا ثرِؤليتارياي داماوي ذيَر ضرِنؤكيان. لة زستاني سةختي رِؤسيادا خؤي و مالَو مندالَي هةلَدةلةرزين *****. لة يةك ضووني ئةم مؤرِالآنة رِيَكةوتن نين. يةك بنةمايان هةية و ئةنجاميشيان يةك ئةنجاميان دةبيَت. يةكيَك لة بنةما ثتةوةكاني كؤمةلَطاي مؤديَرِن و سيستةمي ديموكراتي (سانسؤري دةولَةتة لةسةر سةرضاوة ئابوريةكان) ئةطةر ئةم سانسؤرة نةبوو يان ئةكتيف نةبوو ئةوة، ئةو دةسةلآتة شيَوةيةكة لة دةسةلآتي مافيا. برِوانة :\nسةدام زاواكةي حسين كاملي كرد بة وةزيري ثيشةسازي سةربازي، قوسةي كورِي كرد بة ليثرسراوي سوثاي كؤماري، عودةيش كاروباري لاوان و ئؤلَؤمثيا و بازاري ئافرةتاني بةغداد. تالَةبانيش ضونكة كض وزاواي نية ناضار ئاوةلَزاواكةي (لةتيف رِةشيد) ي كرد بةوةزير. قوبادي كؤرِي نة رِؤذيَك ثيَشمةرطايةتي و نةسياسةت و كوردايةتي. نة رِؤذيَك ذةميَكي ساردي خواردوة، نة وةك ثيشمةرطة داماوةكاني يةكيتي لة ترسي سوثا و هاليكؤثتةر لة ئةشكةوتيَكدا ترسيَكي لينشتوة، نة رِؤذيَك طيراوة، ئيمرِؤ بة كردار بؤتة دووهةم كةسايةتي ناو يةكيتي. ئيتر ئةو برا و خؤشكة بةرِيَزانةي ناو كلَثةي خةبات و رِؤلَة بةجةرط وضاونةترسةكاني زيندانةكاني بةعس. دةبيَ لة ذيَر سيبةري قوبادي نازداردا ميذوو و هةلَويَستيان ثشتطؤي بخريَ، بضنة كةنارةوة. باظيَلَ يش. دةبيَ برِؤظةي رِؤلَي عودةي ثيَ بكريَت. ئايا ئةمانة رِيَكةوتن يان ؟؟؟؟ (ووتنةوةي وانةي يةك قوتابخانةن ؟؟؟) وةلي تالَةباني هةلَةيةكي طةليَك طةورةي كرد تواناي خؤيَندنةوةي ميذووي دكتاتؤرةكاني ثيش خؤي نة بوو و كةلَكياني ليَوةرنةطرت. ئةطينا بةبيَ خشثة ئةو (10) دة ملوين دؤلارةي لف ليَنةئةدا. دةيتواني وةك خوا دابةشي بكات، (9) نؤ ملويَني بؤ هةردوو كورِةكةي، تاقة ملويَنيكيشي بؤ خزمةتكردني مرؤظي كوردي برسي وبيَكار و بيوةذن و دايك وباوكي شةهيدان و كرِيني ثالَتؤ و ثيَلآوي زستانة و ثيَداويستيةكاني قوتابخانة بؤ ئةو مندالَة ضاوطةشانةي بة هؤي سياسةتي تالَةبانيةوة لة نازو خؤشةويستي باوك بيَ بةري بوون، ئاورِيَكي بةئاستةميشي لة ثيَداويستيةكاني ئاوارةكاني طةرميان بدايةتةوة. . ئةطةر ئةمانةي بكرداية، ئةوة. . . . ئةو كاتة تالَةباني دةبوة خاوةني وةلآميَك. . . . . ئةطةر ليَان بثرساية (ئةري مامة ضيت لةو 10 دة ملوين دؤلارة كرد ؟!!؟؟) .\n* هةفتةنامةي جةماوةر ذمارة (45) سالَي 2003\n**: ئةحمةد باني خيَلآني (بيرةوةريةكانم) لاثةرِة 554 / ستؤكؤلَم /سويد سالَي 1997\n(كاك نازم طوتي ئاخر (مام جةلال و م. س) بروسكةيان بؤ كردووين وا دةلَيَن كة ئةم طؤمرطة دةبيَ بة دةست يةكيتي نيشتمانيةوة بيَت)\n*** كنت ابنا للرئيس صدام / لةتيف يحيي / توركا للنشر / النمسا / 1994 لاثةرة 114.\n****يةكيتي دةستي بةسةر ثارةي بانكي جةلولادا طرت. . . (هةفتةنامةي جةماوةر ذمارة 32) . سالَي 2003.\n***** فرانسيس فؤكؤياما / نهاية التاريخ و خاتم البشر. مركز الاهرام للترجمة والنشر / ترجمة حسين احمد امين. . . لاثةرِة 45 ضاثي يةكةم سالَي 1993.


ئیگزیما چییە و چۆن دەتوانرێت رێگیری لێ بکرێت؟\nپێش 4 هەفتە ژمارەی بینراو 245\nئێگزیما بریتییە لە نەخۆشیەکی درێژخایەنی پێست کە پێکدێت لە ووشکبوونەوە و سووربونەوەو خورانێکی زۆری پێست کە بە پێی تەمەن شوێنی نەخۆشیەکە لە پێستی نەخۆشەکە لەوانەیە بگۆرێت، بەڵام لە منداڵی بچوک بەهیچ شێوەیەک لە ناوچەی دایبی دەرناکەوێت.\nئیگزیما زۆرتر لەو منداڵانەدا دەردەکەوێت کە لە خێزانەکانیاندا حاڵەتی هەستیاریان ( حەساسیەت) هەبێت وەک ئیگزیما، ڕەبۆ یان هەر حاڵەتێکی هەستیاری پێست یان کۆئەندامی هەناسە.\nپێدەچێت نەخۆشیەیکە بەهۆی کێشە لە درووست وونی یەکێک لە پڕۆتینەکانی پێستەوە بێت کە پێی ئەووترێت فیلاگرین.\nهەرچەندە نەخۆشیەکە درێژخایەنە و بەپێی کات زیادو کەم ئەکات ،بەڵام زۆرێک لەو منداڵانەی نەخۆشیەکەیان هەیە لەگەڵ گەورەبوون نەخۆشیەکەیان نامێنێت.\nبۆ دڵنیابوون لە دیاریکردنی نەخۆشەکە دەبێت سەردانی پزیشکی منداڵان بکەیت\nهەندێک دەرمان و کرێمی نەرمکەرەوەو شێدارکردنی پێست هەیە کە پێویستە پزیشک بۆ منداڵەکەت بنووسێت، تکایە لە خۆتەوە هیچ دەرمانێک بۆ منداڵ بەکارنەهێنیت، چونکە بچوکترین هەڵە لە پێدانی بڕو جۆری دەرمانەکە ژیانی منداڵەکەت ئەخاتە مەترسیەوە.\nپزیشکی پسپۆڕی نەخۆشیەکانی منداڵا


ژه‌نه‌ڕاڵ ئه‌بی زه‌ید دانانی خشـته‌یه‌كی كاتی بۆ كشـانه‌وه‌ی هێزه‌كانی ئه‌مریكا له عێراق ڕه‌تده‌كاته‌وه\nفه‌رمانده‌ی باڵای له‌شـكری ئه‌مریكی له ڕۆژهه‌ڵاتی ناوه‌ڕاست ژه‌نه‌ڕاڵ جۆن ئه‌بی زه‌ید ئه‌و بیرۆكه‌یه‌ی ڕه‌تـكرده‌وه كه باس له دانانی خشـته‌یه‌كی كاتی بۆ كشـانه‌وه‌ی هێزه‌كانی ئه‌مریكا له عێراق ده‌كات.\nبۆ یه‌كه‌م جار دوای سه‌ركه‌وتنی دیموكراته‌كان له هه‌ڵـبژاردنه‌كانی كۆنگرێسدا، ڕۆژی چوارشه‌ممه، ژه‌نه‌ڕاڵ ئه‌بی زه‌ید له به‌رده‌م لیژنه‌ی له‌شـكری سه‌ر به سـێناتی ئه‌مریكی گه‌واهی دا.\nژه‌نه‌ڕاڵ ئه‌بی زه‌ید گوتی هه‌رچه‌نده توندوتیژی تایفی له عێراق له زیادبوونه، به‌ڵام گه‌شـبینم به‌وه‌ی كه ده‌كرێت عێراق سـه‌قامگیربێت. گوتیشی ئاسـتی هێزه‌كانی ئه‌مریكا له عێراق ده‌بێت هه‌روه‌ك خۆی بمێنێته‌وه.\nبه‌ڵام سـێناتۆر جۆن مه‌كـكاین ڕه‌خنه‌ی گرت و گوتی گه‌لی ئه‌مریكی ئه‌م ڕه‌وشه‌ی ئێسـتای پـێ باش نیـیه، وه داوای كرد هێزی زیاتر بۆ عێراق ڕه‌وانه بكرێت.\nژه‌نه‌ڕاڵ ئه‌بی زه‌یدیش گوتی ئه‌گه‌ر هێزی زۆری ئه‌مریكا له عێراقدا هه‌بێت ئه‌وا هێزه عێراقیـیه‌كان زیاتر پـشتیان پـێ ده‌به‌ستن له شـه‌ڕه‌كانیان له دژی یاخیبووان.\nسـێناتۆر كارڵ لیڤنی سه‌ر به دیموكراته‌كان كه سـاڵی ئاینده ده‌بێت به سه‌رۆكی ئه‌و لیژنه‌یه‌ی ئه‌نجومه‌نی سـێنات، داوای له سه‌رۆك بوش كرد كه به ڕێبه‌ره عێراقیـیه‌كان بڵێت كه له دوای 4 بۆ 6 مانگی تر ئه‌مریكا هێزه‌كانی له عێراق ده‌كشـێنێـته‌وه.\nكارڵ لیڤن گوتیشی ڕێبه‌ره سـیاسـیـیه‌كانی عێراق ئه‌وه نازانن كه قوربانی دانی ئه‌مریكیـیه‌كان سـنووری هه‌یه.


ئیتاڵیا رێگه‌ی نه‌دا كه‌شتی هه‌ڵگری په‌نابه‌ران بێته ناو سنووره ئاوییه‌كانی\n11/6/2018 - 11:47\nوه‌زیری ناوخۆی ئیتاڵیا: وه‌ڵامی وڵاته‌كه‌م نه‌خێره بۆ " قاچاغی مرۆڤ " و " كۆچی نایاسایی "\nماتیۆ سالڤینی وه‌زیری تازه‌ی ناوخۆی ئیتاڵیا رێگه‌ی نه‌دا به كه‌شتییه‌كیی هه‌ڵگری 600 په‌نابه‌ری رزگاركراو تا له به‌نده‌ركانی ئه‌م وڵاته رابوه‌ستێت.\nكه‌شتیی ئاكواریۆس كه سه‌ر به گروپی خێرخوازیی " ئێس ئۆ ئێس مه‌دیته‌رانه "ـیه له كه‌ناراوه‌كانی وڵاتی لیبیاوه 629 كه‌سی رزگاركراوی به‌ره‌و ئیتاڵیا برد، به‌ڵام وه‌زیری ناوخۆی ئه‌م وڵاته رێگه‌ی به كه‌شتییه‌كه نه‌دا له به‌نده‌ره‌كانی وڵاته‌كه‌ی رابوه‌ستێت و په‌نابه‌ره‌كان دابه‌زێنێت و رایگه‌یاند با وڵاتی مالت په‌نابه‌ره‌كان وه‌رگرێت، هه‌رچه‌نده له وڵامدا ئه‌م وڵاته‌ش په‌نابه‌ره‌كانی وه‌رنه‌گرت.\nئه‌م سیاسه‌ته‌ی وه‌زیری ناوخۆی ئیتاڵیا له چوارچێوه‌ی رێكاری تازه‌ی وڵاته‌كه‌یه‌تی سه‌باره‌ت به وه‌رگرتنی په‌نابه‌ران كه به‌مدواییه رایگه‌یاندووه چیتر رێگه به په‌نابه‌ران نادات بێنه ناو خاكی وڵاته‌كه‌یه‌وه.\nسالڤینی رۆژی رابردوو رایگه‌یاند: وه‌ڵامی وڵاته‌كه‌م نه‌خێره بۆ " قاچاغی مرۆڤ " و " كۆچی نایاسایی ".


ANF | هەپەگە ناسنامەی گەریلایەکی شەهیدی ڕاگەیاند\nهەپەگە ڕایگەیاند کە گەریلا ئەحمەد شێخ مووس( ئامەد دۆرشین) لە ڕێکەوتی ٢٢ی کانوونی دووهەمی ٢٠٢١ بە هۆی هێرشی ئاسمانی سوپای داگیرکەری تورک شەهید بووە.\nپێنجشه‌ممه, 25 Feb 2021, 15:18\nدەقی ڕاگەیەنراوەکە بەم شێوەیە:\n" لە ڕاگەیەنراوێکدا لە ڕۆژی ٣٠ی کانوونی ٢٠٢١ ئێمە ڕامانگەیاند کە ٢٢ی کانوون ناوچەی حاجی ئۆمران و بەردەسوور بۆردومانکراون و لە ئەنجامی ئەو بۆردومانەدا هاوڕێیەکی ئێمە بەناوی ئامەد دۆرشین شەهید بووە.\nناسنامەی تەواوی ئەم هەڤاڵە شەهیدەمان بەم شێوەیە:\nناسناو: ئامەد دۆرشین\nناو و پاشناو: ئەحمەد شێخمووس\nناوی دایک-باوک: فاتما- شێخمووس\nشوێنی لەدایک بوون: حەسەکە- ڕۆژئاوای کوردستان\nشوێن وکاتی شەهید بوون: ٢٢ی کانوونی ٢٠٢١ / هەرێمەکانی پاراستنی مەدیا.\nسوپای داگیرکەری تورک بۆئەوەی ئەو گورزە سەختەی کە لە گەریلاکانی ئازادی کوردستانی خواردووە بشارێتەوە ،تێکشکاندنی خۆی بشارێتەوە، هەروەها نیشانی بدات کە لەهەمبەر گەریلادا سەرکەوتووە، هەموو جۆرە تیکنیک و کەرەستەی جەنگی خۆی بێ بەزەییانە بەکاردێنێت. هەربۆیە هێرشەکانی لە دژی مرۆڤایی، هێرشەکانی پێچەوانەوە ئەوە کە گەریلا لەناوببات بووە هۆی ئەوەی کە گەریلاکانی ئازادی کوردستان لەهەمبەر پیلانگێڕی تورک بەهێزتر ببن. سەرکەوتنی مێژوویی لە گارێ نیشانەیەکی گرینگی ڕۆحی فیدایی گەریلاکانی ئازادی کوردستان بوو. بێگومان ئافڕێنەر و نوێنەری ئەم رۆحە شەهیدانی قارەمانی ئێمەن. هەرهەڤالێکی ئێمە کە شەهیدبوون، خۆیان گەیاندە ئەم راستیە و وەک مەشخەڵێکی ئازادی ڕێگەی ئێمە و گەلەکەمانیان ڕووناک کردەوە.\nهاوڕێ ئامەد لە ناوچەی حەسەکەی ڕۆژئاوای کوردستان کە پەکەکەی لێ بوو، لەگەل فکری ڕێبەر ئاپۆدا کەوتە بواری کردارییەوە، لە ناو بنەماڵەیەکی وڵاتپارێز کە بۆ تێکۆشانی ئازادی بەهایان داوە لەدایک بوو. هاوڕێ ئامەد بەهۆی ئەوەی کە بنەماڵەکەی وڵاتپارێز بوو، ئەوە دەرفەتەی بۆڕەخسا کە لە نزیکەوەی تەڤگەری ئازادی کوردستان بناسێت و هاوکات لەگەل شۆرشی ڕۆژئاوای کوردستان بە ڕەنگێکی چالاک بەشداری شۆرش بوو. هاورێ ئامەد دوای ئەوەی کە ماوەیەک چالاکی کرد ، بۆ تێگەیشتن لە ڕامانی رێبەر ئاپۆ کە بنگەی ئایدۆلۆژیکی شۆڕشی ڕۆژئاوایە، بە وتی' گەڕانەوەی جەوهەری خۆم' بەرەو چیاکانی کوردستان هات.\nهاوڕێ ئامەد دوای ئەوەی کە بەشداری ناوڕیزەکانی گەریلا بوو، بەفیداکارییەکی مەزن لەگەل ژیانی گەریلا و چیادا یەکی گرت. هاوڕێ ئامەد هەر زوو لە کاری چیا تێگەیشت و لەسەر بنگەی پارادیگمای ڕێبەر ئاپۆ بە وردبوونەوەیەکی گەورە هەوڵیدا ڕاستی گۆمەلایەتی گەل باشتر بناسێت. لە ئەنجامی ئەو لێگەڕینە خۆی گەیاندە ڕاستی کۆمەڵگە، هەروەها ڕاستی خۆی. تێگەیشتن لەوکاتەدا هەنگاوێکی دەسپێکی گۆڕانە، هەربۆیە هاوڕێ ئامەد لە ماوەیەکی کورتدا بووەت خاوەن تایبەتمەندی شۆرشگێڕێکی ئاپۆیی و خۆی کردە گەریلایەکی پێشەنگ. لەناو ژیانی گەریلایەتیدا بە سادە بوون و دڵفراوانی خۆی بەردەوام بەرەو پیش دەچوو،هەروەها لە بواری تووڕەیی لە دژی دوژمندا ئەوەی کرد شۆرشگێڕیکی نموونەیی. هاورێ ئامەد لەناو هەر هەلومەرجێکدا دلسۆری بۆ رێبەرایەتی و هەڤالانی شەهید هەبوو و باوەڕی خۆی بە شۆرش بە ئیرادەیەکی گەورە لەهەر کارێکدا نیشاندا. بەم شێوازە لە ژیان بووە هاورێ هاورێکانی، هەتا دوا هەناسەش لەو تایبەتمەندیانەی خۆی لای نەدا و بەشداری کاروانی شەهیدان بوو.\nسەرەتا سەرەخۆشی لە بنەماڵەی هێژای هەڤاڵ ئامەد ، خەڵکی ڕۆژئاوا و تەواوی گەلی کوردستانی وڵاتپارێز دەکەین و بەلێنی خۆمان بە هەڤاڵانی شەهید کە ' ڕێبەرایەتی ئازاد، کوردستانی ئازاد' دووپات دەکەینەوە ."


کوێت ١٧ موەلیدەی کارەبا بە عێراق دەدات\nبریکاری وەزارەتی کارەبا و ئاوی کوێت، محەمەد بوشەھری رایگەیاند کە وەزارەتەکەیان ١٧ موەلیدەی کارەبا کە ٣٠ی ھەزار کیلۆوات لە وزەی کارەبا دابین دەکەن بە عێراق داوە.\nلە لێدوانێکی رۆژنامەوانیدا، محەمەد بوشەھری ئاماژەی بەوەداوە کە بە ئامانجی چارەسەرکردنی قەیرانی کارەبا کە شاری بەسرە رووبەڕووی بووەتەوە، ئەو ١٧ موەلیدانەیان بە عێراق داوە.\nبریکاری وەزارەتی کارەبا و ئاوی کوێت باسی لەوەشکردووە، بە ھۆی ئەو رەوشە سەختەی کە ئێستا عێراق لەڕووی قەیرانی کەمی کارەبا رووبەڕووبووەتەوە، میری کوێت، سەباح ئەحمەد جابر سەباح فەرمانیکردووە یارمەتی بەپەلە پێشکەش بە عێراق بکرێت.\nرۆژی ھەینی رابردوو، وەزارەتی کارەبای عێراق رایگەیاندبوو کە کوێت بڕیاریداوە سووتەمەنی بۆ ئەو وێستگانەی کارەبا لە عێراق دابین بکات کە لەکارکردن وەستاون.\nھاوکات لە تۆڕە کۆمەڵایەتییەکان لە کوێت، چەند گرتەیەکی ڤیدیۆیی بڵاوکراونەتەوە کە تیایدا نیشاندراوە لە میانی گرتنەبەری رێوشوێنی ئەمنی توندا، ژمارەیەک بارھەڵگر و تانکەر، موەلیدەی کارەبا و سووتەمەنی بۆ عێراق دەگوازنەوە.\nئەم ھەنگاوەی کوێت بۆ یارمەتیدانی عێراق دوای ئەوە دێت لە ماوەکانی رابردوودا، ئێران بڕیاریدا کارکردن بەو گرێبەستە رابگرێت کە پێشتر لەگەڵ عێراق واژووی کردبوو بۆ پێدانی ھەزارو ٢٠٠ مێگاوات کارەبا.\nلە نۆی ئەم مانگەوە، دانیشتوانی ژمارەیەک لە پارێزگاکانی باشووری عێراق کە زۆربەیان شیعە مەزھەبن دژ بە نەبوونی دەرفەتی کار، خزمەتگوزارییەکانی سەرەکی وەک ئاو و کارەبا و بەرەنگاربوونەوەی گەندەڵی لە دامەزراوەکاندا، دەستیان بە خۆپیشاندانی ناڕەزایی کردووە.\n1542 جار خوێندراوەتەوە


قەبارەی ڕام و پاتری iPhone Xs و iPhone Xs Max و iPhone Xr ئاشکراکران – کەی ئای تی ئێن\nئەپڵ 19, ئه‌یلول 2018\nقەبارەی ڕام و پاتری iPhone Xs و iPhone Xs Max و iPhone Xr ئاشکراکران\nبە گوێرەی ڕاپۆرتێک کە لەلایەن ئەپڵەوە بۆ وەزارەتی پیشەسازی و تەکنەلۆژیای چین نێردراوە، قەبارەی هەریەک لە ڕام و پاتری مۆبایلەکانی iPhone Xs و iPhone Xs Max و iPhone Xr ئاشکراکراون. ئەمانەی خوارەوە ڕێژەکانن:\niPhone Xs: ڕامێکی ٤ گێگابایتی و پاتریەکی ٢٦٥٨ ملی ئەمپێری هەیە. مۆدیڵی ئایفۆنەکەش بریتییە لەA2100. لە ڕاستیدا، بەگوێرەی ڕێژەی ملی ئەمپێر بێت، مۆبایلی iPhone Xs پاتریەکەی کەمترە لە iPhone X کە ٢٧١٦ ملی ئەمپێرە.\niPhone Xs Max: ڕامێکی ٤ گێگابایتی و پارتیەکی ٣١٧٤ ملی ئەمپێری هەیە. مۆدێلی ئایفۆنەکەش بریتییە لە A2140.\niPhone XR: ڕامێکی ٣ گێگابایتی و پاتریەکی ٢٩٤٣ ملی ئەمپێری هەیە. مۆدێلی ئایفۆنەکەش بریتییە لە A2108.\nشایەنی باسە، ئەپڵ دەڵێت iPhone Xs بە نیو کاتژمێر زیاتر لە iPhone X بەرگە دەگرێت، هەروەها iPhone Xs Max بە ٩٠ خولەک زیاتر لە iPhone X بەرگە دەگرێت. هەروەک iPhone XRـیش زیاتر لە ٩٠ خولەک لە iPhone 8 Plus بەرگە دەگرێت.\nئەمانەی خوارەوە بەڵگەنامەکانن کە بۆ وەزارەتی ناوبراو نێردراون:\nتاگەکان Apple iphone


ئایا دەوڵەتی سەربەخۆی کوردستان لە توانادایە؟ – hkkurdistan\nHome 6 ئەرشیفی بابەتەکان 6 ئایا دەوڵەتی سەربەخۆی کوردستان لە توانادایە؟\nئەمە پرسیاری سەرەکی سەدەی ٢٠و٢١ی کوردستانە. ئەم پرسیارە ئەمڕۆ خۆی لە رفراندۆمی سێپتەمبەردا دوبارە دەکاتەوە، کە ئایا پارتی لە ڕێگای ئەم رفراندۆمەوە دەتوانێ ئەم دەوڵەتە دروست بکات؟ ڕێگریەکانی بەردەم ئەم دەوڵەتە چیە؟ ئایا ئەم دەوڵەتە دەتوانێ بەرگری لە مانەوەی بکا؟ دەوڵەتی سەربەخۆ چ سیستەمێکی سیاسی و ئابوری دەبێ؟ لەم دەوڵەتەدا مافەکانی هاوڵاتیانی کوردستان چی دەبێ و چ خزمەتێک بە چینی کرێکار و هەژاری کوردستان دەگەیەنێ؟\nگومانێکی زۆر و ڕەوا لەسەر دەوری پارتی و یەکێتیە کە بتوانن دەوڵەت دروست بکەن چونکە لە چارەکە سەدەیەکی حوکمڕانی دیفاکتۆیاندا کوردستانیان بەشێوەی سیستەمی ناوچەگەری میلیشیایی بەڕێوەبردوە. بەڵام مەسەلەی سەرەکی ئەوەیە کە ئایا سیستەمی دەوڵەتی پێش ڕاگەیاندنی دەوڵەت دروست دەبێت یان بەپێچەوانەوە وەک لە ٢٥ ساڵی ڕابردودا تاقیمان کردۆتەوە بەبێ جیابونەوە لەعێراق و ڕاگەیاندنی دەوڵەتی سەربەخۆ ئیمکانی نیە کە سیستەمی دەوڵەتی لە کوردستاندا دروست ببێ؟ ئەم ئارگومێنتە دەبێت ببەینە ناو قاڵبی مێژوو و واقعیەتی ئابوری و سیاسی کوردستان و لەڕێگەی ئەو بەڵگانە وەڵامی ئەو پرسیارەی سەرەوە بدەینەوە کە ئایا دەوڵەتی سەربەخۆ لە توانادایە و کێشەکانی چین؟\nمێژوویەک لە بێ دەوڵەتی\nمێژووی بێ دەوڵەتی خەڵکی کورد لە سەدەی نۆزدە و بیستدا، کە دەوڵەتەکانی عوسمانی تورکی و ئێرانی و عەرەبی دروست دەبن، هۆکارێکی مانەوەی کێشەی کوردە لە ڕۆژهەڵاتی ناوەڕاستدا. ئەم مێژوە لە دوای جەنگی جیهانی یەکەم و دابەشکردنەوەی کوردستان بەسەر دەوڵەتەکانی ناوچەکەدا زیاتر بەرجەستە دەبێ. بەشی کوردستانی عێراق لەم نێوەدا تایبەتمەندی لەچاو بەشەکانی تردا پەیدادەکا بەوەی دەبێتە بەشێک لە دەوڵەتێکی تازە دروستکراوی عێراق، کە خۆی دەولەتێکی ناجێگیر و سەرەتایە و بنەماکانی دەوڵەتی مۆدێرنی لاوازە. بەپێچەوانەی دەوڵەتی تورکیا و ئێرانەوە کە خۆیان خاوەنی پێکهاتەی دەوڵەتی ناوەندی و سوپا و بازاڕی ناوخۆ و سیستەمی باج و دادگا و دامەزراوەکان بوون لە مێژووی دوورو نزیکدا.\nلە کاتێکدا دوای چەند دەیەیەک ناسیونالیزمی عەرەبی توانی عێراق بکا بە خاوەنی ناسنامەیەکی عەرەبی، لێرەوە جیاوازی کوردستان لەعێراق زیاتر بوو و خەڵکی کورد بونە هاوڵاتی پلەدوو ،وە هاوکات ناسیونالیزمی کورد وەک ناسنامەی سێبەر و ڕکابەر لە عێراقدا دەرکەوت. بەم شێوەیە خەڵکی کورد نەبونە هاوڵاتیەکی خاوەن ناسنامەی عێراقی و بەهۆی ئەم کێشەیەوە شەڕو نائارامی هەمیشە بەشێک بووە لە مێژوی دەوڵەتی عێراق.\nکۆمەڵگەی کوردستان لەسایەی ئەم دەوڵەتە مەرکەزیانەی بەسەریدا دابەش بوە لەباری ئابوری و کۆمەڵایەتیەوە بەدواکەوتویی دەهێلرێتەوە و سەرکوتی سیاسی وسەربازیش بەتوندتیرین شێواز دەبرێتە پێشەوە. بنەمای پێکهاتەی ئابوری و کۆمەڵایەتی کوردستان وەک بەشێک لە بازاڕی سەرمایەداری لە عێراقدا لەسەدەی بیستدا گەشەدەکا و دوای ریفۆرمی کشتوکاڵی چینی بورژوازی و پرۆلیتاریا وەک دوو چین کە جێگای دەرەبەگ و جوتیار دەگرنەوە لە کوردستان دەردەکەون لەپاڵ بونی چینێکی فراوانی وردەبورژوازی پیشەیی و کاسبکار و بازرگان . بەڵام عێراق وەک دەوڵەتێکی سەرمایەداری موڵکانەی نەوتی و هاوکات خاوەنی سیاسەتێکی شۆڤینیستی بەرامبەر بە خەڵکی کورد سیستەمێکی ئابوری و سیاسی پیادە دەکا، کە کوردستان تیایدا جێگای گرنگی پێدانی وەبەرهێنان و گەشەپێدان نابێ و بەم شێوەیەش وەک بەشێکی گەشەنەکردو و ناپیشەسازی و وەک بەشێک لە بازاڕی هێزی کاری هەرزان و کرێکارانی گەڕۆک و کشتوکاڵی دەمێنێتەوە. لەدوای سیاسەتی ڕاگواستنی لادێکانیشەوە ئەو بەشە کشتوکاڵیەشی لەدەست دەدا و زیاتر وەک چەند شارێکی گەورەی بێکارانی لێدێت.\nلێرەدا نەبونی بازاڕێکی جیاوازی کوردستان لە چوارچیوەی عێراقدا وادەکا کە پەیوەندی شارەکانی سلێمانی و هەولێر و دهۆک بە بەغداوە گرێ دەخوا نەک بەیەکترەوە و هەربۆیە زمانی کوردی و ناسنامەی ناسیونالیستی خەڵکی کوردستان مۆری ناسنامەی ناوچەگەری و عەشیرەتی جوڵانەوە چەکداری شێخ و عەشیرەت و ناوچەکان بەخۆیەوە دەگرێ .\nلەڕوی سیاسیشەوە بزوتنەوەی ناسیونالیستی کورد لەئاستی توانای سیاسی و ڕێکخراوەیی و سەربازیدا توانای گۆڕینی ئەو واقیعیەتەی نابێ کە لە دەوڵەتی مەرکەزی تورکیا و ئێران و عێراق جیابێتەوە، تەنیا لە کاتێکدا نەبێ کە هاوسەنگی هێز گۆڕدرابی و دەوڵەتی مەرکەزی لاواز بوبێت، وەک کۆماری مهاباد و هەرێمی کوردستان.\nئەم واقعیەتە ئابوری و سیاسیانە وایکردوە کە بنەمای دروست بونی بزوتنەوەی چەکداری لە کوردستان لەسەر دوو کۆڵەکە ڕاوەستێت، بنەمایەکیان بزوتنەوەی شێخەکان و بنەماڵە دەرەبەگەکان و عەشیرەتەکان بوە. بنەماکەی تریشی پشت بەستن بوە بە ناکۆکی و قەڵشتی نێوان حکومەتە مەرکەزیەکانی تورکیا و ئێران و عێراق و چاو لەدەست بونی هێزە دەرەکی و جیهانیەکان.\nکاریگەری ئەم ڕابەریە دینی و عەشیرەتی و بنەماڵەییە بەسەر بزوتنەوەی ناسیونالیستی کوردەوە بوەتە هۆی لە قاڵبدانی ئاستی داوای خەڵکی کوردستان بەرامبەر دەوڵەتی مەرکەزی لە بەشداری ئەم هێزانەدا لە پۆست و پلەوپایە لۆکاڵیەکان و ناوچەییەکاندا کە لە لامەرکەزی و حوکمی زاتیدا خۆی نیشانداوە. هەرچی فاکتەری دوەمی پشت بەستن بە ناکۆکیەکانی دەوڵەتە مەرکەزیەکانە بوەتە هۆی لەناوچونی ئەم دەستکەوتە کاتیانەی حوکمی زاتیش کاتێک کە ئەم دەوڵەتە ناوەندیانە ڕێک کەوتونەتەوە و پەیمانی سەربازی و سیاسی هاوبەشیان داناوە بۆ سەرکوتکردنی هێزە چەکدارە کوردیەکان.\nڕاپەرینی ١٩٩١ ئاڵوگۆڕێکی سیاسی بەسەر دۆخی کوردستاندا دەهێنێت و بە شێوەیەکی دیفاکتۆ دەبێتە ناوچەیەکی سەربەخۆ بەڵام هیچ هەنگاوێک بەرەو کۆتایی هێنان بە گرێی نەبونی دەوڵەت نەک نابینین بگرە تاکتیکی گەڕانەوە بۆ بەغداد و فیدرالی یەک لایەنە و دژایەتی خۆیان بۆ سەربەخۆیی بە ڕیەل پۆلەتیک دەزانن!\nهەرچەند کوردستانی عێراق فرسەتێکی ٢٥ ساڵەی لەبەردەمدابوو کە دروستکردنی دەوڵەتی سەربەخۆ، بەڵام یەکێتی و پارتی لەسەر هەمان بنەمای فکری و سیاسی بزوتنەوەی چەکداری عەشیرەتی و بنەماڵەیی و ناوچەگەری مانەوە. لەلایەک دەسەڵاتی میلیشیایی ناوچەییان دروستکرد و لەلایەکی ترەوە هەریەکەیان خۆی بەستەوە بە دەوڵەتێکی ناوچەکە و پاشکۆی سیاسەتەکانی ئەمریکا لە عێراقدا. فیدرالی تەنیا ناونیشانێکی بێ ناوەرۆک بوو کە لە حکومەتە دوو ئیداریەکەیان نابوو بەبێ ئەوەی لایەنی بەرامبەریان کە سەدام و بەعس بوو دان بەو فیدرالیەتەی ئەواندا بێنن. لەدوای نەمانی سەدامیشدا دیسان ئەم فیدرالیەتە لە نێوان بەغدا و کوردستاندا کارینەکرد و جیابونەوەی ئابوریشی لێکەوتەوە. بۆ کوردستانیش فیدرالی و حکومەتی هاوبەش و پەرلەمان لەم چارەکە سەدەیەدا قاڵبێکی ئەمری واقیعی ئەم دەسەڵاتە میلیشیایە ناوچەییە بوە و لەواقیعدا سیستەم و حکومەتێکی سەراسەری و سەروناوچەیی و مۆدێرن نەبوە. هەر ئەمەش مانای نەبونی دەوڵەتە و ژیان کردنە لەسایەی بەدیلی بێ دەوڵەتیدا.\nڕوخانی بەعس و شکستی مۆدیلی فیدرالی قەومی و مەزهەبی عێراق و پشت بە ستنی کوردستان بە نەوتی خۆی و هەڵوەشانەوەی حکومەتی عێراقی لە ناوچە سونی نشینەکان لە ٢٠١٤ەوە و پەیوەست بونی کەرکوک و ناوچە دابڕاوەکان بە هەرێمی کوردستانەوە، لەپاڵ قوتبی بونەوەی جەمسەرەکانی ناوچەکە لە نێوان ئێران و سعودیە و تورکیادا، توندبونەوەی پێشبركێی نێوان ڕوسیا بەرامبەر بە ئەمریکا لە ناوچەکەدا، ئەمانە هەموی فاکتەری ناوخۆیی و ناوچەیی و جیهانین کە ڕەوشی سیاسی و ئابوری کوردستانی گۆڕیوە و زەمینەکانی دروستبونی دەوڵەتی سەربەخۆی کوردستانی کردۆتە ناچاریەک. ئەمانە زەمینەکانی کۆتایی هاتنی دەورانی بێ دەوڵەتی خەڵکی کوردستان دروستکردوە بەڵام دیسانەوە ڕێگریەکانی بەردەم ئەم بەدەوڵەت بونە هێشتا ماون.\nئەگەر نەمانی بەعس لە کوردستان فرسەتی سیاسی ئامادە کرد بۆ سەربەخۆیی کوردستان، ئەوا بەرهەمهێنانی نەوت لە کوردستان و گەڕانەوەی کەرکوک بۆ ژێرسایەی هەرێم فرسەتی ئابوریشی لەبارکرد بۆ دروستکردنی دەوڵەت. ئەمە زەمینەی ئاڵوگۆڕێکی هەمەلایەنەی سیاسی و ئابوری و کۆمەڵایەتی و جێوسیاسی لە کوردستان دروست دەکا، کە دروست بونی دەوڵەت گرنگترین ئەڵقەیەتی. ئەم زەمینانە بە دروستبونی دەوڵەت فشار دەخاتە سەر سیستەمی میلیشیایی و ناوچەگەری ئێستای پارتی و یەکێتی، بەڵام بەبێ دروست بونی دەوڵەت ئەم زەمینانە خۆبەخۆ ناتوانن ببنە فاکتەری ئاڵوگۆڕ پێکهێنان لە دۆخی سیاسی و ئابوریدا و ئەم دۆخە وەک خۆی دەمێنێتەوە و درێژە بەهەمان قەیران و سەرگەردانی سیاسی چارەکە سەدەی ڕابردوو دەدرێ.\nلە ئێستادا پارتی بڕیاری بەرپاکردنی رفراندۆم بۆ سەربەخۆیی داوە دەیەوێ لەم فرسەتە سود وەرگرێ بۆ پیادەکردنی ستراتیژی دروستکردنی دەوڵەتی ئەمری واقیعی خۆی . بەڵام ئایا پارتی بەم رفراندۆمە دەتوانێ بزوتنەوەی ناسیونالیستی کورد لە گرفتی نەبونی دەوڵەت و پاشکۆیەتی بۆ بەغداد ڕزگار بکا؟ ئایا پارتی دەتوانێ دەوڵەت دروست بکا و کۆتایی بەمێژوی بێ دەوڵەتی بێنێ ؟ ڕێگریەکانی بەردەمی دروستبونی دەوڵەت لە کوردستاندا لەئێستادا چیە؟\nوەڵامی ئەم پرسیارانە دەمان باتە سەر هەڵوێستی دروست سەبارەت بەم رفراندۆمەی سێپتەمبەر کە لە ئێستادا بزوتنەوەی گۆڕان و ڕۆشنبیرە ئەنتی پارتیەکان ناتوانن وەڵامێکی سیاسی و لۆجیکی پێ بدەنەوە و توشی هەڵوێستێکی دوگمایی و ناسیاسی بون سەبارەت بە پرسی سەربەخۆیی و دروست بونی دەوڵەت لە کوردستاندا. پرسیار لەسەر هەڵوێستی پارتی لەم رفراندۆمەدا ئەوە نیە کە لەم ڕێگەیەوە دەیەوێ خۆی بەهێزبکا چونکە پارتی ئێستا هێزی باڵادەستی بزوتنەوەی ناسیونالیستیە، جا رفراندۆم بکرێ یان نەکرێ، پرسیاری سەرەکی ئەوەیە پارتی دەتوانێ دەوڵەتی سەربەخۆ لە کوردستان دروست بکا و لەعێراق جیاببێتەوە؟\nڕێگریەکانی بەردەم دەوڵەت\nڕیگریەکانی بەردەم دروستبونی دەوڵەتی سەربەخۆ لە کوردستان لە پێشدا ڕێگری سیاسین وەک لە ئابوری و ئیداری. ئەم ڕیگریە سیاسیانە هەم لەلایەن ڕەقیبەکانی پارتی لە ساحەی سیاسی کوردستاندا و هەم ڕەقیبەکانی سەربەخۆیی کوردستان لەلایەن دەوڵەتی عەبادی و ئێران و تورکیاوە دێنەپێش.\nپارتی پێویستە ڕیزی ناوخۆی بزوتنەوەی ناسیونالیستی کورد و هاوبەشە ئیسلامیەکانی کوردستان لەژێر چەتری باڵادەستی خۆیدا کۆبکاتەوە. ئەم کارەش بۆ هێزێکی بنەماڵەیی و ناوچەگەری وەک پارتی کارێکی سەختە. هەروەها پارتی پیویستی بە پشتیوانی یەکێتیە بەڵام ئەم کارە بۆ یەکێتیش قورسە چونکە دەبێ باڵانسی برابچوکی پارتی و دۆستایەتی ئێران و گۆڕان ڕابگرێ. بەڵام ئەم ڕیگریە سیاسیانە لە چاو بەرژەوەندیەکی ئابوری و سیاسی کە دەوڵەتی سەربەخۆ بە ڕەقیبە ناسیونالیست و ئیسلامیەکانی پارتی دەیبەخشێ قابیلی چارەسەرە. کاراکردنەوەی پەرلەمان و گەڕاندنەوەی وەزیرەکانی گۆڕان کۆتایی بەم ناڕەزایەتیانە دەهێنێ کە ئێستا بەم نەخشەیەی پارتی بۆ رفراندۆم هەیە.\nڕێگرە سیاسیەکانی دەرەوە بەهەمان شێوەی ڕێگرە ناوخۆییەکانی کوردستان ئاسان نین. کاتێک عەبادی باس لە ناقانونی بونی رفراندۆم و پیویستی گەڕانەوەی بڕیاری بەرپاکردنی رفراندۆم بۆ پەرلەمانی عێراق دەکا نیشانی دەدا کە هیچ ئومێدێک بە دانپێدانانی مافی بەرپاکردنی رفراندۆم و سەربەخۆیی لەلایەن حکومەتی عێراقەوە نیە و لە ئایندەدا ئەم “ناقانونی”بونەی رفراندۆم و دەکرێتە بڕیاری شەڕ دژی لە قانون لادانی هەرێمی کوردستان. دەوڵەتی ئێرانیش لە فشارخستنە سەر یەکێتی و ناردنی حەشدی شەعبی تا داخستنی سنور بەردەوام دەبێ تا کوردستان بگەڕێتەوە ژێر سایەی دەوڵەتی شیعی عێراق وەک بەشێک لە ستراتیژی هیلالی شیعە بۆ ڕۆژهەڵاتی ناوەڕاست. تورکیاش بەهەمان شێوە فشارە ئابوری و سیاسی و سەربازیەکانی هەمیشە خەتەر و مەترسی دەبن.\nهەڵوێستی ئەمریکا و ئەوروپا و ڕوسیا بەپێی سیاسەت و تاکتیکەکانیان لەناوچەکەدا دەگۆڕێ و هەم دەوری فشار و ڕێگری و هەم دەوری بێدەنگی بەرامبەر ئەمری واقیعیان دەبێ.\nئەم ڕیگریانە لە ناوچەیەکی پڕ لە شەڕی عێراق و سوریا و پڕکێشەمەکێشی تورکیا و ئێران و سعودیەدا و لە پێشبڕکێی ئەمریکا و ڕوسیادا کاریگەریان لەسەر نائارامی پرۆسەی سیاسی ڕاگەیاندن و بەڕەسمی بونی دەوڵەتی سەربەخۆی کوردستان هەیە، بەڵام لەم ناهاوسەنگیەی هێزە ناوخۆییەکانی عێراق و ناوچەکە و جیهاندا شتێکی لەمە زیاتر چاوەڕوان ناکرێ بۆ دروست بونی ئایندەیەک کە تیایدا دەوڵەتی کوردستان لە ئارامیدا بێتەسەرکار و دانی پێدابنرێ، هەرچۆن لەسەدەی بیستدا ئەمە ڕوینەداوە هیچ بەڵگەیەک نیە کە لەسەدەی بیستویەکیشدا پێشبینی ڕودانی ئەم جەوە ئارامە بکرێ.\nمانەوەی دەوڵەتی سەربەخۆی کوردستان هەر هێندە مسۆگەرە کە مانەوەی دەوڵەتی عەبادی یاخود دەوڵەتی ئەسەد مسۆگەرە. مانەوەی دەوڵەتی کوردستان مانەوەی دەوڵەتی ئەمری واقیع دەبێ بۆ ماوەیەکی کەم تا زۆر، هەرچۆن مانەوەی حکومەتی هەرێم بۆ چارەکە سەدەیەک دیفاکتۆ بوو. گۆڕانێکی ئەرێنی ئەوە دەبێ کە پارتی و یەکێتی ناچار دەبن بۆ پابەندبوون بە مانەوەی ئیعتباری دەوڵەتەکەیانەوە وابەستەیی خۆیان بە تورکیا و ئێرانەوە بەشیوەیەک بەرتەسک بکەنەوە. هەرچۆن عەبادی هەرچەند وابەستەی ئێرانە بەڵام ناچارە مەحدودیاتێک بۆ دەستێوەردانی ڕاستەوخۆی ئێران دابنێ.\nنەبونی شەرعیەت و ڕەسمیەتی نێودەوڵەتی و دانپێدانەنانی لە لایەن نەتەوەیەکگرتوەکان و دەوڵەتەکانەوە کێشەیەکی سیاسی سەرەکی دەوڵەتی سەربەخۆ دەبێ. لەوانەیە ئیسرائیل و سعودیە دان بەم دەوڵەتەدا بنێن بەڵام لە نەبونی دانپێدانانی ئەمریکا و ئەوروپا و ڕوسیا و ئێران و تورکیادا ئەم دەوڵەتە لە گۆشەگیریەکی سیاسیدا ژیان بەسەر دەبا و لانی کەم مامەڵەی ناڕەسمی وەک ئێستا دەکرێ. ئەم کێشە سیاسیە کێشەی بونە بە لە بازاڕی نەوت و قەرزی نێودەوڵەتی و بازرگانی بەردەوام دەکا. ئەمەش دەستی مافیای دەسەلاتدار بۆ دەربازبون لەهەر شەفافیەت و لێپرسینەوەیەک تاڕادەیەک واڵا دەهێڵێتەوە، و هەروەها دەبێتە بیانوی درێژەپێدانی بەرنامەی نیولیبرالی گرتنەوە لە موچە و خزمەتگوزاریەکان و پشتیوانی دەوڵەت بۆ مادە خۆراکیەکان و سوتەمەنی و ئاو .\nلەڕوی ئیداریشەوە ئەم دەوڵەتە لە ئیدارەی هەمان دوو زلهێزی میلیشیایی کوردستان پێک دێت. ئەم یەکخستنی ئیدارەی سەربازی و مەدەنی و مالیە کە ٢٥ ساڵە نەکراوە ئیتر دەکەوێتە ژێر فشاری فۆرمالی دامەزراندنی دەوڵەتەوە. بێگومان ئەمە لەڕێگەی ئیرادەی مەدەنیانەی یەکێتی و پارتیەوە ناچێتە پێش بەڵکو لە ڕێگەی کێشمەکێش و لەوانەیە شەڕی لێڕەو لەوێشەوە بچێتە پێش بۆ یەکلایکردنەوەی دامودەزگا ڕەسمیەکان بەقازانجی پارتی یان یەکێتی. دامەزراوەیەکی لەبابەتی دەوڵەتی لوبنان دروست دەبێ کە هەرچەند ڕەسمیە بەڵام مۆری دەسەڵاتی میلیشیایی پێوە دەبێ. ئەم ڕاستیە بۆ سەرجەم نوارەکانی یاسایی و دادوەری و بەڕێوەبردن و پەروەردەش دروستە کە سیستەمی پێشوی میلیشیایی-ناوچەگەری- عەشیرەتی وتاک حزبی لە ژێر فشاری ڕەسمیەت و فۆرمالیزمی دەوڵەتدا دەیەوێ خۆی بگونجێنێ تا شەرعیەت بەخۆی بدا، بەڵام ئەم دووحزبە دەسەڵاتدارە خۆیان بە پێی پێکهات و سیاسەت و سونەتی کارکردنیانەوە خۆیان ڕیگری بەردەم دروست بونی دەوڵەتێکی مەدەنی و سێکولار دەبن. هەربۆیە ناکۆکی ڕیزی ناڕەزایەتیە مۆدێرن و ئازادیخواز و سێکولار و یەکسانیخوازی خەڵکی کرێکار و فەرمانبەر و ئازادیخواز دژ بە دەسەڵاتی دەوڵەتی ئەم حزبانە دیسانەوە زامنی هەر بەرەو پێشەوە چونێکی سیاسی و باشبژێویەکی خەڵکە. دروستبونی دەوڵەت فرسەتی بە ئەنجام گەیشتنی ئەم ناڕەزایەتیانە زیاتر دەکا لەبەرئەوەی پارتی و یەکێتی ناچار دەبن لە چوارچێوەیەکی یاسایی و ڕەسمی و سەراسەریدا بەرامبەر بەم ناڕەزایەتیانە بوەستنەوە تاکو شەرعیەت و چوارچیوەیەکی ڕەسمی بدەن بە دەسەڵاتەکەیان و چیتر وەک دوو حزب و دوو ئیدارەی میلیشیایی ڕەفتار نەکەن لەگەڵ سەرجەم دانیشتوانی کوردستان کە بونەتە هاوڵاتیەکی خاوەن ناسنامەیەکی ڕەسمی دەوڵەتێک و چاوەڕوانیان گۆڕاوە و دەیانەوێ چیتر وەک کۆیلەی حزبی چەکدار نەبینرێن و وەک هاوڵاتیانی خاوەن ماف و خواست مامەڵە بکرێن و دەوڵەت بەرپرسیارێتی پیشان بدات لە ئاستیاندا.\nهەربۆیە دەوڵەت لە ڕوی سیاسی و ئابوری و ئیداریەوە دەبێتە فشارێکی بەردەوام لەسەر پارتی و یەکێتی، کە ناچاریان دەکات دژ بە ڕابردوی خۆیان بجەنگن. بەمانەیەکی تر یەکێتی و پارتی خۆیان کە بەربەستی بەردەم سەربەخۆیی بون بەم هەنگاوەیان بۆ سەربەخۆیی خۆیان دەبنە بابەتی ئەو ڕێگریانەی کە دەبێ چارەسەربکرێن . ئەگەر ئەم دوو حزبە شکستیان هێنا لەوەڵامدانەوە بە نیازەکانی دەوڵەتدا ئەوا دوچاری فشار و ئەزمە و شکستی سیاسی و کۆمەڵایەتی دەبن و لە کۆتاییدا دەسەڵاتیان شکست دێنێت. بەم پێیە دروستبونی دەوڵەت لە کوردستان هەنگاوێکی ڕولەپێشە لە ڕوی سیاسی و مافی هاوڵاتی بون و لە ڕوی جێگا و ڕێگای کۆمەڵایەتی و ئابوریشەوە لە چاو مانەوەی سیستەمی میلیشیایی ئیستا و مانەوە لە چوارچێوەی دەوڵەتی شیعەی عێراقدا.\nچ جۆرە دەوڵەتێک دادەمەزرێ؟\nناڕەزایەتیەک بەرامبەر بە رفراندۆم و سەربەخۆیی کوردستان لەلایەن بەشێک لە خەڵکی کوردستانەوە ئەوەیە کە دەوڵەتی سەربەخۆ هەمان سیستەمی بنەماڵەیی ئێستای پارتی دەبێ. یاخود لەلایەن سوشیالیست و چەپەکانی کوردستانەوە دەوترێ هەمان سیستەمی سەرمایەداری و دژی ئازادی یەکێتی و پارتی دەبێ.\nبێگومان مۆرکی دەسەڵاتی بنەماڵەیی و دیکتاتۆری و گەندەڵی پارتی و یەکێتی بە ناوچەوانی ئەم دەوڵەتە سەربەخۆیەوە دەبێ و لە ڕووی مافە سیاسی و ئابوریەکانی خەڵکی کرێکار و کەمدەرامەتی کوردستانەوە شتێکی بنچینەیی ناگۆڕێ و هەمان دەسەڵاتی سەرکوتگەر و برسیکردن بەردەوام دەبێ کە ئێستا هەیە. لەبەر ئەوەی ئەوەی رفراندۆم دەکا و دەولەت دروست دەکا هەمان پارتی و یەکێتین و ئەوان لە پێناو بەرژەوەندی خۆیاندا نەک بە رژەوەندی کرێکار و زەحمەتکێشی کوردستاندا دەست دەدەنە ئەم کارە.\nتەنانەت مۆرکی ناوچەگەری و عەشیرەتی بە ڕوخساری ئیدارە ودامودەزگا و یاسا و حکومەتەکەیانەوە بۆ ماوەیەکی تریش دەمێنێتەوە، سەرەڕای ئەوەی زەمینەی تێکەڵاوبونی ناوچەکان و شارەکان و هاوڵاتیان و ڕەسمی بونەوەی دامودەزگاکان دروست دەبێ لە ئەنجامی دروست بونی دەوڵەتدا.\nبەڵام وەڵامی ئەم جۆرە ڕەخنانەی دەوڵەت ڕەتدەکەنەوە بەهۆی ئەم خەسڵەتانەی دەسەڵاتی پارتی و یەکێتیەوە ئەوەیە کە باشە لە چارەکە سەدەی ڕابردودا هۆکاری مانەوەی ئەم دەسەڵاتە بنەماڵەیی و دیکتاتۆری و گەندەڵە چی بوە؟ ئایا نەبونی دەوڵەت و بونی کوردستان بە ئۆردوگایەکی دوو حزبی چەکدار و دواتر بونی بەبەشێک لە فیدرالیەکی شکست خواردووی عێراق هۆکاری ئەوە نەبوە کە هەموو هەوڵەکان بۆ گۆڕینی ئەم دەسەڵاتە و گۆڕانکاری و چاکسازی شکست بخوات لەبەرئەوەی هیچ سیستەم و یاسا و دەوڵەت و دەزگایەکی ڕەسمی نەبوە تاکو بتوانی باسی چاکردنی بکەی و تەنیا لولەی چەکی میلیشیاکان یاسا و دەستور و حکومەت و دادگا بوە.\nئایا چارەکە سەدەیەک بەس نیە بۆ ئەوەی لەم دەسەڵات و سیستەمە میلیشیایە بەتەما بیت دامودەزگا و ئیدارە و یاسا ودادگا و پەرلەمان دروست بکەیت؟ پرۆسەکە بەپێچەوانەوەیە لە هیچ شوێنێکی دنیا بەبێ دامەزراندنی دەوڵەتێکی مەرکەزی نەتوانراوە یاسا و ئیدارە و دادگا و سوپا و بودجە و باج و سیستەمی پەروەردە و پاراستن و تەندروستی دەوڵەتی ڕێکوپێک بێتەدی. دنیای ئەمڕۆ دوای دووسەدە لە دروستبونی دەوڵەت ئێستا خەریکە ئەمانە وەک بەشێکی خۆبەخۆ لە سیستەمی کۆمەڵایەتی و سیاسی و ئابوری جێدەکەون و دەوری دەوڵەت کەم دەبێتەوە. هەرچەند سەرمایەداری بێگومان لەڕێگەی هێشتنەوەی دەوڵەت وەک دامودەزگای سەرکوتەوە سوپا و پۆلیس و زیندان و هێزی نهێنی وەک ئامڕازی سەرکوتی چینایەتی دەهێڵێتەوە.\nبەڵام لەکوردستان کە دەولەت بونی نەبوە ئەم دامەزراوانە نین و دەوڵەت پێش مەرجە بۆ دروستبونی ئەم دامودەزگایانە نەک دروست بونی ئەم دامودەزگایانە پێش مەرجی دەوڵەت بن. پێویست بەدەوڵەتێک دەکا تا لە چوارچێوەیەکی ئیداری و یاسایی ژیانی سیاسی و ئابوری و کۆمەڵایەتی ڕێک بخا و خەڵک بتوانێ چاودێری داهات و دەسەڵات بکا یاخود کاتێ ویستی بیگۆڕێ بزانێ چ سیستەمێک دەگۆڕێ یان شۆڕش دژی چ دەسەڵاتێک و دەوڵەتێک دەکا؟ دەوڵەتێک پیویستە تاکو بتوانێ پەیوەندی سیاسی، بازرگانی ، دیبلۆماسی بە دەوڵەتان و بە بازاڕ و سیستەمی جیهانیەوە دیاربێت. ئەم دەولەتە شەرعیەتێکی نێودەوڵەتی هەبێ کە بە ئاسانی نەتوانرێ عێراق وتورکیا و ئێران هێرش بکەنە سەری.\nگۆڕینی دەسەڵاتی بنەماڵەیی و گەندەڵی و سەرکوتی یەکێتی وپارتی لە نێو دەوڵەتێکدا دیسانەوە کاری بزوتنەوەی ناڕەزایەتی جەماوەریە. دانانی دەستورێکی مۆدیرن و سێکولار و دابینکردنی مافە سیاسی و ئابوریەکانی خەلکی کرێکار و کارمەند و مامۆستا و خانەنشین بە خەباتی جەماوەری و ڕێکخراوە جەماوەریەکانیان دەکرێ و هیچ دەوڵەتێکی بورژوازی بەم دەستکەوتانەوە لەدایک نەبوە و سەربەخۆیی ئەم دیاریانەی پێ نیە بۆ خەڵکی کرێکار و هەژار. بەڵام لەسایەی بونی دەوڵەت و یاسادا دەتوانرێ ئەم خەباتە باشتر و سەرکەوتوانەتر بچێتەپێش، نەک لە سایەی دەسەڵات و سیستەمی میلیشیایی و سەرگەردانی سیاسیدا. ئەوە خەباتی خەڵکە کە مۆری پێشکەتنخوازانە لە دەوڵەتی داهاتوی کوردستان دەدا و ڕادەی دەستکەوتی ئەو دەوڵەتە بۆ کرێکاران و زەحمەتکێشان بە ڕادەی هاتنەمەیدان و ئامادەی خۆیانە بۆ سەپاندنی دەستور و مافەکانیان بەسەر دەوڵەتە سەربەخۆیەکەدا و لە غیابی ئەم هێزەدا نابێ چاوەڕێ بکەین دەوڵەتی سەربەخۆی کوردستان لە پلەیەکی بەرزتردابن لە چاو دەوڵەتە سەرکوتگەر و کۆنەپەرستەکانی ناوچەکەدا. ئەمە ئەنجامگیری چارەکە سەدەیەک لە دەسەڵاتی یەکێتی و پارتیە.\nدامەزراندنی دەوڵەت چی پێویستە\nئێمە کاتێک لە دودەیەی ڕابردوەوە کارمان لە پێناو سەربەخۆیی دا کردوە زانیومانە کە دەبێ بە فشارخستنە سەر پارتی و یەکێتی ئەم ڕیگاچارەی سەربەخۆییە بسەپێنرێ و ئەم دوو حزبە مل بدەن بەوەی خەڵک لە رفراندۆمێکدا ئەم خواستەی دەرببڕێ. هەربۆیە دەبێ بەرپاکردنی رفراندۆم بەگرنگ بزانین لەبەرئەوەی دوای ٢٥ ساڵ لە حوکمڕانی، پارتی و یەکێتی بۆیەکەم جار دان بەو مافەی خەڵکی کوردستاندا دەنێن کە خۆی بڕیار لەسەر چارەنوسی سیاسی بدات. ئەمە ئاکامی شکستی ڕێگاچارەی فیدرالیە، بەڵام بێگومان لەبەرژەوەندی پارتیدایە کە دەوڵەتێکی سەربەخۆی دیفاکتۆ بەپێی دەستور و باڵادەستی خۆی دروست بکا. ئەم رفراندۆم و دەوڵەتە سەربەخۆیە ئەمڕۆ دەبێ پارتی و یەکێتی پێی هەڵسن وەک دوو هێزی خاوەن دەسەڵات لە کوردستاندا. چاوەڕوانی ئەوەی هێزێکی تر لەدەرەوەی ئەم دوو حزبە بێت و رفراندۆم و سەربەخۆیی ئەنجام بدا لە ئێستادا واقعی نیە. هەربۆیە باسکردنی لەوەی کە رفراندۆم و سەربەخۆیی خزمەت بە دەسەڵاتی پارتی و یەکێتی دەکا بەڵگە نەویستە و ئەگەر ئەم دوو حزبە بزانن کە ئەم سیاسەت و ستراتیژە لەدژی بەرژەوەندیەکانیانە وەک ڕابردوو لە دژی دەوەستن و لە ئەنجامدانی رفراندۆم پەشیمان دەبنەوە. لە ئێستادا رفراندۆم و سەربەخۆیی خاڵی هاوبەشی نێوان دەسەڵات و خەڵکە و خەڵکی کوردستانیش بەرژەوەندی لەوەدایە کە لەسایەی دەوڵەتێکدا بژی نەک لەسایەی ئۆردوگایەکی میلیشیاکاندا کە هیچ سیستەم و یاسا و ماف و پێوەری هاوڵاتی و هیچ ڕەسمیەتێکی نێودەوڵەتی و هیچ ئایندەیەکی سیاسی و ئابوری دیاریکراوی نیە و هەمیشە لە ژێر هەڕەشەی دەوڵەتی عێراق و تورکیا و ئێراندایە.\nبزوتنەوەی جەماوەری ئازادیخوازی کوردستان کە لە دەساڵی ڕابردودا دژی دەسەڵاتی یەکێتی و پارتی بەشیوەی جۆراوجۆر لەمەیداندا بوە، دەتوانێ لە مەسەلەی رفراندۆم و سەربەخۆییشدا دەوری گرنگ بگێڕێ و فشاری خۆی بخاتە سەر ئەم پرۆسەیە. هەر جۆرە پاسیڤیزمێک بە بیانوی ئەوەی رفراندۆم و سەربەخۆیی لە بەرژەوەندی پارتیدایە کوشتنی ئیرادەی شۆڕشگێڕانەی خەڵکی ناڕازیە کە پێویستە لەم پرۆسەیەدا مەرج و خواستەکانی خۆی بسەپێنێ. لەم پرۆسەی رفراندۆم و سەربەخۆییەدا پیویستە بزوتنەوەی فشار لەسەر ئەم حزبانە بە ئاقاری ئەم خواستانەدا بکەوێتە ڕێ.\nئەنجامی رفراندۆم دەبێ دەستبەجێ لەڕێگای گفتوگۆ لەگەڵ بەغداد ببرێتە پێش و لەکاتێکی دیاریکراوی ماوە کورتدا دەوڵەتی سەربەخۆ ڕابگەیەنرێ.\nداوا بکرێ لە نەتەوەیەکگرتوەکان سەرپەرشتی رفراندۆم بکا و ڕەسمیەت بە ئەنجامەکەی و دەوڵەتی سەربەخۆ بدا.\nئامدەکاری بکرێ بۆ ڕوبەڕوبونەوەی هەر دەستدرێژیەک لەلایەن دەوڵەتی عەبادی یاخود تورکیا و ئێرانەوە.\nرفراندۆم هەموو ناوچە کوردنشینەکان بگرێتەوە و رفراندۆمی تایبەت بەو ناوچانەی دەرەوەی هەرێم بکرێ کە هەموو دانیشتوانی ئەو ناوچانە ئازادانە بڕیار بدەن سەبارەت بە پەیوەست بون بە کوردستان یان گەڕانەوەیان بۆ عێراق.\nئەم بزوتنەوە جەماوەری و سیاسیە ئازادیخوازە ئەرکی گرنگی دوای رفراندۆم فشاردانانە لەسەر پارتی و یەکێتی بۆ جێبەجێکردنی سەربەخۆیی و ڕێگە گرتن لە هەر یاریکردنێک بەم مەسەلەیەوە. هاوکات لە پرۆسەی ڕاگەیاندنی دەستور و دروستکردنی دامودەزگاکانی دەوڵەتیشدا گرنگە کە بەشداریەکی جدی بکا بۆ ڕێگەگرتن لەم حزبانە کە هەوڵی سەپاندنی هەمان ڕەشنوسی دەستوری کۆنەپەرستانە دەدەن کە پێشتر ویستویانە و دامودەزگاکا و ئیدارەی پێشوو لەسەر هەمان بنەمای باڵادەستی میلیشیاکانیان دادەنێنەوە. لەم پرۆسەیە دا خەڵک دەتوانن چالاکانە دەور بگێڕن بۆ گۆڕینی سیستەمی میلیشیایی بە سیستەمێکی مۆدێرن و پێشکەوتو کە بتوانێ ئیرادە و خواست و مافەکانی خەڵکی کرێکار و فەرمانبەر و ئازادیخوازان بەرجەستە بکا. خواستەکانی خەڵک لە ١٧ شوبات و خواستی خۆپیشاندانەکانی مامۆستایان و فەرمانبەران بۆ کەمکردنەوەی دەسەڵاتی میلیشیایی وگەندەڵی و بەڕەسمی ناسینی ئازادیەکانی خەڵک دەتوانێ بکرێتە چوارچێوەی خواستەکانی خەڵک لە دانانی دەستور و دامودەزگای دەوڵەتی سەربەخۆدا.\nبێگومان پارتی و یەکێتی دەیانەوێ پرۆسەی رفراندۆم و سەربەخۆیی وەک هەر هەڵبژاردنێکی گشتی تر بچێتە ڕێگاوە و خەڵک دەنگ بدا و بچێتەوە ماڵی خۆی و ئەوان بڕیار لەسەر دەستور و دەوڵەت بدەن. ئەو بۆچونەش کە لەم پرۆسەیەدا تەنیا بەرژەوەندی پارتی دەبینێتەوە و بۆیە لە ژێر ناوی دژایەتیکردنی پارتیدا داوای پاسیڤ بونی خەڵک دەکا ڕێگە بۆ پارتی و یەکیتی خۆش دەکا کە بەبێ دەور و دەخاڵەتی خەڵک چیان دەوێ ئەو کارەبکەن. هەربۆیە ئەگەر کەسێک نیگەرانە لەوەی کە ئەم پرۆسەیە بە قازانجی پارتی تەواو نەبێ دەبێ هانی خەڵکی ناڕازی بدا کە خۆیان دەوربگێڕن لە فشاردانان لەسەر ئەم حزبانە کە نەتوانن بە ئارەزوی خۆیان یاری بە رفراندۆم و ئەنجامەکەی و دەوڵەتی سەربەخۆوە بکەن. هەر پاسیڤ بونێک سەبارەت بە چارەنوسی سیاسی کوردستان هەر چەند لە ڕوکەشدا شۆڕشگێڕانە بێ لە ناوەرۆک و واقیعدا جگە لە تەسلیم بون بە قەدەری دەسەڵاتی پارتی و یەکێتی هیچ کارێکی تر ناکا، ئەمە ئەو هەڵوێستەیە پاسیڤیستانەیە کە بزوتنەوەی چەپ و کرێکاری و کۆمۆنیستی بەدرێژایی مێژوو لە کوردستاندا بوەتە مایەی شکستی بەرامبەر بە ناسیونالیزمی کورد و سەرانی عەشیرەتگەر و ناوچەگەری کە بتوانن یاری بە چارەنوسی سیاسی خەڵکی کوردستان بکەن و خواستی سەربەخۆیی خەڵکی کوردستان بکەنە وەسیلەی وەرگرتنی پلە و پۆست و دەستگرتن بەسەر دەسەڵات و داهات لە کوردستاندا. ئەمە ئەو دەرسە مێژووییە کە بزوتنەوەی چەپ و کۆمۆنسیتی و کرێکاری و ئازادیخوازی نابێ لە مەسەلەی رفراندۆم و دروستکردنی دەوڵەتی سەربەخۆدا دوبارەی بکاتەوە و دیسانەوە بەدەستی خۆی شکستێکی تری مێژوویی تۆماربکا.


سێ سەرۆکایەتییەکەی عێراق، کۆمسیۆن و نوێنەری نەتەوەیەکگرتوەکان لەکۆبوونەوەدان\nسێ سەرۆکایەتییەکەی عێراق و ئەنجومەنی کۆمسیۆنی هەڵبژاردنەکان کۆبوونەوە\nسێ سەرۆکایەتییەکەی عێراق، کۆمسیۆنی باڵای سەربەخۆی هەڵبژاردنەکان و نوێنەری نەتەوە یەکگرتوەکان بەمەبەستی تاوتوێکردنی دواین ئامادەکارییەکانی پرۆسەی هەڵبژاردن و پێشنیازی دواخستنی پرۆسەکە بۆ دوای مانگی ئەیلولی ئەمساڵ بەهۆی تەواونەکردنی ئامادەکارییەکان، لەکۆبوونەوەدان.\nئێوارەی ئەمڕۆ پێنجشەممە لەبەغدا بەبەشداری د.بەرهەم ساڵح سەرۆک کۆمار، مستەفا کازمی سەرۆک وەزیران و محەمەد حەلبوسی سەرۆکی پەرلەمان لەگەڵ کۆمسیۆنی باڵای هەڵبژاردنەکان و نوێنەری نەتەوە یەکگرتووەکان لەبەغدا کۆبوونەوە، بەمەبەستی تاتوێکردنی هەڵبژاردنی پێشوەخت.\nئامانجی سەرەکی کۆبوونەوەکە پرسی ئامادەکارییەکانی کۆمسیۆنە بۆ هەڵبژاردنی پێشوەخت و ئەگەری دواخستی پرۆسەکە بەهۆی تەواونەکردنی ئامادەکارییە هونەری و لوجستییەکان.\nرۆژی دابەشکردنی مووچەی فه‌رمانبه‌رانی هه‌رێم راگەیەندرا\nوه‌زاره‌تی ناوخۆی هه‌رێم گه‌شتی چه‌ند وڵاتێكی له ده‌وازه سنورییه‌كانه‌وه قه‌ده‌غه كرد\nكه‌شناسی عیراق: له رۆژانی یه‌كشه‌ممه تا سێشه‌ممه پێشبینی بارانبارین ده‌كرێت


جیل بایدن چاوی بە پەنابەران و خۆبەخشانی ئۆکرانیا دەکەوێت لە سلۆڤاکیا\nخانمی یەکەمی ئەمەریکا جیل بایدن ڕۆژی یەکشەممە لە ڕۆژهەڵاتی سلۆڤاکیا چاوی بە پەنابەرانی ئۆکرانی کەوت کە دوایین ڕۆژی گەشتەکەی لە ڕۆمانیا و سلۆڤاکیا بوو بۆ سەردانی کارمەندانی لەشکری ئەمەریکا کە لەو ناوەن ، و هەروەها ژنان و مندالانی ئەوانەی لە جەنگ لە ئۆکرانیا هەڵاتوون.\nجیل بایدن قسەی لەگەڵ خێزانی پەنابەران و خۆبەخشەکان و کارمەندانی دەسەڵاتی خۆجێی کرد لە سەنتەرێکی پەنابەران لە شاری کۆسیسی لە ڕۆژهەڵات سلۆڤاکیا، کە یەکێکە لە خاڵە سەرەکیەکانی گواستنەوە بۆ زیاتر لە 400 هەزار پەنابەری ئۆکرانی کە لە 24ی مانگی دووەوە لەوەتای داگیرکردنی ڕووسیا بۆ ئۆکرانیا هەڵاتوون.\nسەنگی گەشتەکەی خانمی یەکەمی ئەمەریکا ڕۆژی یەکشەممە، کە ڕۆژی جیهانی دایکە، سەردانی ئاوارەکانی ئۆکرانی بوو ئەوانەی پەنایان بۆ سنووری سلۆڤاکیا بردووە.\nنەتەوە یەکگرتووەکان دەڵێت 5.8 ملیۆن کەس لەکۆی گشتیدا لەئۆکراینا هەڵهاتوون لەو کاتەوەی ڕووسیا دەستیکردووە بەوەی کە وەک "ئۆپەراسیۆنی سەربازی تایبەت" ناوی ناوە.\nجیل بایدن دووەم گەشتی دەرەوەی خۆی تەرخانکردووە بۆ سەردانکردنی ڕۆمانیا و سلۆڤاکیا و لە نزیکەوە بڕوانێتە قەیرانی ئاوارەکانی ئۆکرانیا.\nڕۆمانیا و سلۆڤاکیا هاوپەیمانەکانی ناتۆ هاوپەیوەندن بە سنووری ئۆکرانیاوە و هەر دوابەدوای هێرشە داگیرکارییەکانی ڕوسیا بۆ ئۆکرانیا لە کۆتایی مانگی 2 دا تا ئەم سەروەختە چەند ملیۆنێک ژن و منداڵ گەیشتونەتە سنورەکانی ئەو وڵاتانەوە و بووەتەهۆی بەرپابوونی گەورەترین قەیرانی پەنابەران لە ئەوروپا لەوەتەی جەنگی جیهانی دووەمەوە.\nهاوکات بەپێی سەر ژمێرییەکانی حکومەتی ئەو وڵاتانە زیاتر لە 850,000 ئۆکرانی هەر لە سەروەختی هێرشە داگیرکارییەکانی ڕووسیاوە چوونەتە ناو خاکی ڕۆمانیاوە لە کاتێکدا نزیکەی 400,000 پەنابەر پەڕیونەتەوە بۆ سلۆڤاکیا.


سەرۆک بەرھەم و خالید بەتال جەخت لە پلانی چاکسازی ئابوری و کەمکردنەوەی هەژاری دەکەنەوە\nسەرۆک بەرھەم پێشوازی لە خالید بەتال، وەزیری پلاندانانی حکومەتی فیدڕاڵ کرد و رایگەیاند، جەخت لە رۆڵی گرنگی وەزارەتی پلاندانان بۆ پەرەپێدانی پلانی چاکسازی ئابوری، کۆمەڵایەتی، کەمکردنەوەی کێشەی نیشتەجێبون، بێکاری و هەژاری دەکاتەوە.\nد. بەرھەم ساڵح، سەرۆک کۆماری عێراق ئەمڕۆ چوارشەممە 20ی نیسانی 2022 لە کۆشکی سەلام لەبەغدا پێشوازیکرد لە خالید بەتال، وەزیری پلاندانان.\nجەخت دەکەینەوە لە رۆڵی گرنگی وەزارەتی پلاندانان بۆ پەرەپێدانی پلانی چاکسازی ئابوری\nلەمیانی دیدارەکەدا سەرۆک بەرهەم ئاماژەی بەوەکرد، جەخت دەکەینەوە لە رۆڵی گرنگی وەزارەتی پلاندانان بۆ پەرەپێدانی پلانی چاکسازی ئابوری، کۆمەڵایەتی، گەشەپێدانی سەرچاوە مرۆییەکان و سیاسەتی دانیشتوان لە رێگەی توێژینەوە بەپێی پێویستی ھاوڵاتیان.\nجەخت لە کەمکردنەوەی کێشەی نیشتەجێبون و بێکاری و هەژاری دەکەینەوە\nئەوەشی خستەڕو، جەخت لە ئەنجامدانی چاکسازیی لە کەرتی گشتی و تایبەت و تێپەراندنی کێشە و گرفتەکان دەکەینەوە، ھەروەھا دوپاتیدەکەینەوە لەسەر پێویستی چارەسەرکردن و کەمکردنەوەی کێشەی نیشتەجێبون و بێکاری و هەژاری.\nسەرۆک کۆمار گوێی لە وەزیری پلاندانان گرت سەبارەت بە کارەکانی وەزارەت\nسەرۆکایەتی کۆمار لە راگەیەنراوی کۆبونەوەکەدا دەڵێت، لە کۆتایی دیدارەکەدا سەرۆک کۆمار گوێی لە وەزیری پلاندانان گرت سەبارەت بە کارەکانی وەزارەت، پلانی بەرزکردنەوەی ئەدای دامودەزگاکان و چارەسەرکردنی ئەو کێشانەی کە روبەڕوی وەزارەتەکان دەبنەوە لە راپەڕاندنی ئەرکەکانیاندا.\nسەرۆککۆمارى عێراق د.به‌رهه‌م ساڵح


تەقەی هێزە نیزامییەکانی حکومەتی برینداربوونی شۆفیری ماشێنێکی بەدواوە بوو\n١٦ ژولیە ٢٠١٩ - ٢٥ پوشپەڕ ١٣٩٨ - ١٩:٠٥ تاران\n١٣٩٦/٠٥/١١ - ٠٢-٠٨-٢٠١٧ - ١٧:٥٥ تاران ١٩٢ قه‌باره‌ی فۆنت:\nئاژانسی کوردپا: لە ئەنجامی تەقەی ڕاستەوخۆی هێزە نیزامییەکانی حکوومەتی لە ماشێنی هاووڵاتییەکی کورد لە نزیک یەکێک لە گوندەکانی شاری سەقز، بوو بە هۆی وەرگەڕانی ماشینی ئەو هاووڵاتییە کوردە و بریندار بوونی شوفیرەکەی.\nبەپێی هەواڵی گەیشتوو بە ئاژانسی هەواڵدەریی کوردپا، بەیانی ئەمڕۆ چوارشەممە ١١ی گەلاوێژ، هێزە نیزامییەکانی حکومەتی ئیسلامیی ئێران لە نزیک گوندی "دواپ"ـی شاری سەقز ماشینی هاووڵاتییەکی کوردەیان دایە بەر دەستڕێژی گوللـە.\nهەواڵنێری کوردپا لە شاری سەقز شوناسی ئەو هاووڵاتییە بریندارەی "حەبیب مووحێبی" خەڵکی شاری مەریوان ڕاگەیاند.\nبە وتەی ئەو سەرچاوەیە، هێزە ئینتزامییەکان بەبێ ئاگادار کردنەوەی پێشوو، ماشینی ئەو هاووڵاتییە مەریوانیەیان داوتە بەر دەستڕی گولـلە و بوو بە هۆی وەرگەرانی وانێتەکە.\nئەو سەرچاوەیە هەروەها ئەوەشی خستەڕوو، حەبیب مووحێبی بە هۆی سەختی برینەکەیەوە بۆ چارەسەریی پزیشکی ڕەوانەی یەکێک لە نەخۆشخانەکانی شاری سەقز کراوە.\nدەوترێ، لە ئاکامی وەرگەڕانی ماشینی ئەو هاووڵاتییە کوردە بە تەواوەتی وانێتەکە سووتاوە.\nلەماوەی چەند ساڵی رابردوودا دەیان هاووڵاتیی مەدەنیی کورد لە جاددە و ڕێگەوبانەکان بە دەستی هێزە نیزامی و ئینتزامییەکانی حکوومەتی ئیسلامیی ئێران کوژراون و هیچ کام لە بکوژەکان لە دادگادا سزا نەدراون یان تەنانەت بەدواداچوونی یاساییشی بۆ نەکراوە.\nپارێزەرێکی کورد لەبارەی چۆنیەتی بەکار هێنانی یاسای چەک ڕایگەیاند: یاسای بەکارهێنانی چەک بۆ سەردەمی ئەحمەد شای قاجار دەگەرێتەوە، بەڵام ٢١ ساڵ پێش ئێستا بۆ "چۆنەیتیی بەکارهێنانی چەک" گۆڕدرا، کە بەو پێیە دەبێ ئەو کەسە بە دەنگ ئاگادار بکرێتەوە پاشان تەقەی هەوایی و لە ئەنجامدا دەبێ لە پشتوێن بەرەو خوار تەقەی لێ بکرێت.


پژاک: پێویستە نەهێڵین مێژوو دووبارە بێتەوە – کوردی – RojNews.News\n02/03/2020 - 7:22:42 pm\nهەینی, 28 فبر 2020 – 14:39 ڕۆژنیوز – ناوەندی هەواڵەکان\nئەمڕۆ مەجلیسی پارتی ژیانی ئازادی کوردستان- پژاک، لەسەر ئاگرکەوتنەوە لە دوورگەی ئیمرالی کە ڕێبەری گەلی کورد عەبدوڵا ئۆجالان و سێ زیندانی دیکەی سیاسی تێدان، ڕاگەیاندراوێکی بڵاوکردەوە.\nلە ڕاگەیەندراوەکەدا هاتووە: تێکۆشانی ئازادیخوازانەی گەلی کورد بە پێشەنگایەتی ڕێبەر ئۆجالان توانیویەتی ببێت بە سەرچاوەی هیوا بۆ هەموو گەلانی رۆژهەڵاتی ناوەڕاست، لە هەمانکاتدا بووەتە هۆی بووژاندنەوەی بزاڤی سۆسیالیست لە هەموو جیهان، بەو ڕادەیە کە بزوتنەوەی ئازادیخوازی پەرەی سەندووە بە هەمان ڕادەش لەلایەن دژبەرانەوە ڕێبەری ئەم تەڤگەرە بووەتە ئارمانجی هێرشەکانیان، گەلەکۆمەی نێودەوڵەتی دژی ڕێبەر ئۆجالان لە ساڵی ١٩٩٩ بە بەشداری زۆرێک لە زلهێزانی جیهانی و دەوڵەتانی هەرێمی پێشکەوت هەنگاوێک بوو بۆ کپکردنی ئەو دەنگە ناڕازیانە کە دژی سیستەمی سەرمایەداری بەرز دەبوونەوە، بەڵام تێکۆشانی ئایدۆلۆژی ڕێبەر ئۆجالان لە زیندانی ئیمڕاڵی هەموو پلانی پیلانگێڕانی تێکدا، نەک تەنها نەیانتوانی ئەو دەنگە کپ بکەن بەڵکو ئەمڕۆ بە دامەزراندنی سیستمی خۆبەڕێوبەری دیموکراتیک لە سەر بنەمای نەتەوەی دیموکراتیک لە ڕۆژئاوا بوەتە ئاڵتەرناتڤ بۆکۆتاییهێنان بە قەیڕانەکانی رۆژهەڵاتی ناوەڕاست کە چەندین سەدەیە بە چەق بەستوویی ماونەتەوە.\nسیستەمی سەرمایەداری و هاوتەریب لەگەڵ دەوڵەتی تورک لەم چەند ساڵەی دوایی هەوڵیانداوە ڕێبەر ئۆجالان ناچار بە ڕادەستبوون بکەن بۆ ئەوەی بتوانن بەو شێوەیەی دەیانەوێت ڕۆژهەڵاتی ناوەڕاست دابڕێژنەوە و تێکۆشانی ئازادی گەلی کورد کە ئەمڕۆ لە سێبەری فەلسەفەی ڕێبەر ئۆجالان بووەتە ئەکتەرێکی کاریگەر لە ململانێیەکانی هەرێمەکە تێکبدەن و گەلی کورد دەستەمۆ بکەن و بیخەنە دۆخی گوێڕایەڵ بوون.\nهەروەها هاتووە: ڕێبەر ئۆجالان بە دەیان جار سەبارەت بەمە هۆشیاریداوە کە مەزنترین شەڕ ئەمڕۆ لە ئێمڕالی بەڕێوەدەچێت، بە چەندین جار دەوڵەتی تورک کاتێک کە نەیتوانیوە ڕێبەر ئۆجالان ناچار بە ڕادەستبوون بکەن، هەوڵیداوە بە شێوازی فیزیکی لەناوی بەرێت، ساڵی ١٩٩٦ لە سووریا لە ڕێگای بۆمبی یەک تۆنی هەوڵی تیرۆری ڕێبەر ئۆجالانی دا، هەروەها ساڵی ٢٠٠٦ لە ڕێگای ژەهر هەمان هەوڵیداوە، یان دەنگۆی شەهید بوونی ڕێبەر ئاپۆی بڵاوکردووەتەوە، تاکە هۆکارێک کە لە بەرامبەر پیلانگێڕی دەوڵەتانی داگیرکەری کوردستان بووەتە لەمپەر و پلانەکانی تێکداون و چۆکی بە داگیرکەران هێناوە هەڵویستی گەلی کورد و هێزی دیموکراتیک بوو، ئەمڕۆش دیسان دەوڵەتی تورک کە لە پلانەکانی خۆی لە سوریا و ڕۆژئاوا تووشی شکست بوو هەوڵیدا ڕێبەر ئۆجالان ناچار بە ڕادەستبوون بکات، بەڵام سەرکەوتوو نەبووە.\nبڵاو بوونەوەی هەواڵی ئاگر کەوتنەوە لە ئیمرالی هەموو نیگاکانی گەلی کورد و هەموو هێزە دیمۆکراتییەکانی جیهانی بەرەو لای خۆی ڕاکێشاوە، بۆیە پێویست دەکات هەتا ڕوون بوونەوەی دۆخی ئێمرالی گەل لەسەر شەقامەکان بێت و هەڵوێست نیشان بدات و فشار بخرێتە سەر دەوڵەتی تورک تاکوو پارێزەران لەگەڵ ڕێبەر ئۆجالان چاوپێکەوتن بکەن، گەلەکەمان دەبێ زۆر وریابێ کە داگیرکەرانی کوردستان لە قوناغە جیاجیاکانی مێژوو ڕێبەرانی ئەم گەلەیان شەهید کردووە و بەو ڕەنگە هەوڵیانداوە گەلی کورد بێ پێشەنگ بهێڵنەوە، بە پشتگیریکردن لە ڕێبەری شۆڕشی نوێ کوردستان دەبێ نەهێڵین مێژوو دووبارە بێتەوە، ڕێبەر ئۆجەلان لە شۆڕشی نوێی ڕۆژهەڵاتی کوردستان هەمیشە هیوایەکی گەورە بووە، بەو ڕەنگەی کە ساڵی ١٩٩٩ بە ڕژانە سەر شەقام ڕۆڵێکی سەرکییان هەبوو لە پووچەڵکردنەوەی پیلانگێڕی نێودەوڵەتی، ئەمڕۆش بەهەمان هەستەوە لە ڕێبەری گەلەکەمان خاوەنداری بکەن.


كامیل ساڵەیی: نیەتێكی بەمەبەست‌و پێشوەخت هەیە لەدژی قایمقامیەت - Kirkuknow\nكامیل ساڵەیی: نیەتێكی بەمەبەست‌و پێشوەخت هەیە لەدژی قایمقامیەت\nكامیل ساڵەیی، قایمقامی قەزای ناوەندی پارێزگای كەركوك\nبەشێك لە كۆنگرە رۆژنامەوانییەكە\nقایمقامی ناوەندی كەركوك كامیل ساڵەیی رایگەیاند كە نیەتێكی بەمەبەست‌و پێشوەخت هەیە لەدژی قایمقامییەت لەكەركوك‌و دوپاتیشیكردەوە كە مافی ئەوەی هەیە پشكنینی هەموو فەرمانگە حكومییەكان بكات.\nكامل ساڵەیی لە كۆنگرەیەكی رۆژنامەوانیدا كە دوێنێ 06/11 بەڕێوەچوو رایگەیاند “داوای لێبوردنێكی زۆر دەكەم لە هەموو رۆژنامەنوسانی كەركوك بەهۆی ئەو خراپ مامەڵەكردنەی كە روبەڕویان بویەوە لەفەرمانگەی تۆماری خانوبەرەی دوو.”\nوتیشی “لەگەڵ فەرمانگەی تۆماری خانوبەرە هەفتەیەك لەمەوبەر هەمئاهەنگیمان كرد بۆ ئەوەی كاربكەین چارەسەرێك بۆ سكاڵای ئەو هاوڵاتییانە بدۆزینەوە كە لەو فەرمانەیە كارەكانیان راییناكرێت، ئێمە رێككەوتین دوای دانیشتن‌و گفتوگۆكردن كێشەكانیان بۆ پارێزگاری كەركوك‌و لایەنی پەیوەندیدار بەرزبكەینەوە، بەمەبەستی چارەسەركردنی بەڵام ئەوەی كە رویدا دەرئەنجامێكی مەترسیدار بوو.”\nلەوتەكانیدا ئەوەشی وت “بەڕێوبەری فەرمانگەی تۆماری خانوبەرە بەشەخسی بە منی نەوتوە كە وێنەگرتن لەناوەوەی فەرمانگەكەدا قەدەغەیە، بەڵام ئەو راستەوخۆ رۆیشت بەرەو روی پاسەوانی فەرمانگەكە لەدەرگای سەرەكییەوەو هەڵسا بە روبەڕبونەوە لەگەڵ راگەیاندكاراندا.”\nئاماژەی بەوەشدا كە ئەو تائێستا نازانێت بۆچی وێنەگرتن قەدەغەیە لەناو فەرمانگەی تۆماری خانوبەرە.\nساڵەیی وتیشی “ئەم شێوە كاركردنە ئەو ئاماژەیە دەبینین كە نیەتێكی پێشوەخت هەیە لەدژی قایمقامیەت‌و لەدژی ئەو كارانەی كە قیمقامیەت دەیكات بۆ خزمەتی هاوتیانی كەركوك، ئێمە بەهەموو لایەك دەڵێین ئێمە بەگوێرەی دوو مادەی دەستور كاردەكەین لە هەردوكیاندا دەقێكی ئاشكرا هەیەو دەڵێت قایمقام بەرپرسە لەپاراستنی مافی هاوڵاتیان‌و موڵكیان‌و پارێزگاری لە مافە حكومییەكانیان‌و چاككردنەوەی شتومەكەكانیان لەچوارچێوەی سنوری قەزاكەدا.”\nهەروەها دەڵێت قایمقام مافی پشكنین‌و گەڕانی هەیە بەسەر هەموو فەرمانگە حكومییەكاندا.\nسەلام ئەنساری ـ كەركوك ناو


:: AM:09:45:17/01/2022 \nژنێك لە بەنگلادیش كە پزیشكان نەشتەركاری بۆ زراوی دەكەن، لە كۆتادا مقەسێك لەناو سكی جێدەهێڵن. دوای 20 ساڵ هەمان مقەس بە نەشتەركارییەك دەردەهێنرێتەوە.\nپێگەی "عەرەبیە" ئەمڕۆ دووشەم 17ی كانوونی دووەم بڵاوی كردووەتەوە، ژنێك /55 ساڵ/ لە بەنگلادیش بەناوی "باچینا خاتوون"، لە 2002ەوە پزیشكان نەشتەركارییان بۆ زراوی كردبوو، لەكاتی نەشتەركارییەدا مقەسێكیان لەناو سكی بەجێهێشتبوو، دوای 20 ساڵ بەهۆی ئازارێكی زۆر لە سكی، هەفتەی رابردوو نەشتەركارییەكی تریان بۆ كردووە و مقەسەكەیان لەناو سكی دەركردووە.\nمیدیاكانی ئەو وڵاتە بڵاویان كردەوە كە ژنەكە لە ماوەی ئەو 20 ساڵەدا بەردەوام ئازار لە سكیدا هەبووە، زۆرجاریش سەردانی پزیشكانی كردووە و بە وەرگرتنی چارەسەر ئازارەكەی كەمتر بووەتەوە بێ ئەوەی ئاشكرا بكرێ كە هۆی ئازارەكەی چی بووە.\nپێگەكە ئاماژەی داوە، هەفتەی رابردوو بەهۆی ئەوەی ئازار لە سكی ئەو ژنە بڕستی لێ بڕیبوو، ناچار دیسان سەردانی نەخۆشخانەی كردووە و لەوێدا لەڕێ تیشكەوە، دەركەوتووە مقەسێك لەناو سكیدایە، بۆیە بە پەلە نەشتەركارییان بۆ كردووە و مقەسەكەیان دەركردووە. بەپێی گوتەی پزیشكان، ئێستە دۆخی باشتر بووە.\nجەواهیر ئیسلام كە ئەو پزیشكەیە نەشتەركارییەكەی بۆ ژنەكە كردووە، رای گەیاندووە لەبەرئەوەی رووداوەكە زۆر دەگمەنە و پشتگوێخستنی پزیشكان بەرانبەر بە نەخۆش دەگرێتەوە، بۆیە بڕیار دراوە وەزارەتی تەندروستیی بەنگلادیش، لیژنەیەك پێكبێنێ تا لێكۆڵینەوە لە دۆخ و رووداوەكە بكەن.